Tolong JANGAN Kencing Masa Mandi Dalam Kolam Renang, Banyak Mudaratnya!

Pernahkah anda terdengar cerita di mana kenalan anda menceritakan pengalamannya kencing dalam kolam renang? Atau anda sendiri melakukannya? Jika ya, anda perlu berhenti melakukannya!

Bukan sahaja ia adalah perbuatan yang buruk, malahan ia juga sebenarnya boleh mendatangkan banyak kemudaratan kepada kondisi kesihatan anda. Masih mahu melakukannya?

Kencing dalam kolam renang, perbuatan yang tidak beretika

Ya,
membuang air kecil
 dalam kolam renang sudah pasti adalah satu perkara yang tidak senonoh. Bayangkan, dalam satu kolam renang
itu
mesti ramai yang turut serta untuk berenang
 bukan?

Jadi, adakah anda mahu air kencing anda itu mencemarkan satu kolam renang dan terkena pada badan orang lain semata-mata hanya kerana anda
malas keluar untuk ke tandas
 sebentar?

Jika anda berpendapat bahawa perbuatan ini tidak akan mendatangkan apa-apa kesan kepada anda dan orang lain, anda salah. Ia bukan sahaja tidak beretika, malahan juga berbahaya!

Tidak percaya? Lihat sahaja di sekeliling kolam renang tersebut
. Kebiasaannya, pihak pengurusan akan meletakkan papan tanda ‘JANGAN KENCING DALAM KOLAM RENANG’.

Jika kolam renang yang anda kunjungi itu tidak memiliki papan tanda ini, ia tidak bermakna anda boleh melepaskan air kumbahan anda itu sesuka hati ya? Fikirkan juga tentang orang lain yang datang dengan
ahli keluarga mereka untuk berekreasi di situ
.

Betulkan yang biasa, biasakan yang betul

Dalam erti kata yang lain, sila betulkan yang biasa dan biasakan yang betul. Kencing dalam kolam renang ternyata adalah perbuatan yang salah.

Hakikatnya, memang ramai yang melakukan perbuatan ini. Bukan sahaja orang biasa, golongan profesional juga tidak terkecuali.

Semasa Olimpik Musim Panas 2012 di London, beberapa atlet renang dunia mengesahkan bahawa mereka juga pernah melakukan perbuatan yang tidak beretika ini!

Akan tetapi, mereka turut menegaskan ia adalah sesuatu yang tidak wajar dicontohi. Ini kerana ia mungkin akan menjejaskan tahap kesihatan anda secara tidak sedar.

Berbalik kepada persoalan utama artikel, apa sebab kita perlu mengelak daripada perbuatan tidak senonoh ini?

Kenapa tidak boleh kencing masa mandi dalam kolam renang?

Jika anda beranggapan bahawa ia tidak akan mendatangkan apa-apa kesan negatif terhadap kesihatan anda, anda salah. Banyak mudaratnya yang mungkin kita tidak tahu atau sedar.

Menurut kajian yang diterbitkan di laman sesawang National Center For Health Research, air kencing boleh bergabung dengan
klorin yang memang ada dalam kebanyakan kolam renang
lalu menghasilkan bahan kimia yang berbahaya kepada manusia.

Kajian ini menambah bahawa tindak balas antara air kencing dengan klorin akan menghasilkan 2 sebatian – cyanogen chloride and trichloramine. Sebatian ini kemudiannya
mungkin akan memasuki badan individu yang mandi di situ melalui mulut dan juga rongga kulit.

Akibatnya, ia mungkin akan mengakibatkan asma, demam,
iritasi paru-paru
 serta pelbagai lagi masalah kesihatan berkaitan sistem pernafasan.

Konklusinya, jangan kencing dalam kolam renang

Kesimpulannya, kita tidak perlu untuk berhenti untuk menjadikan berenang sebagai hobi. Ia sudah tentu akan membuat kita lebih sihat dan kuat.

Buat anda yang belum tahu, aktiviti ini boleh membantu individu yang ada masalah arthritis dan sakit sendi. Selain itu, ia juga sangat sesuai dijadikan
 senaman untuk ibu hamil
 dan
kanak-kanak serta bayi
.

Cuma, jangan buang air kecil masa mandi dalam
swimming pool
. Cuba bayangkan anda sedang mandi dalam sebuah takungan air yang dipenuhi dengan air kencing orang lain.

Sudah tentu anda pun geli, bukan? Selain itu, ia juga boleh mendatangkan pelbagai komplikasi kesihatan kepada anda dan orang lain, lagi-lagi
anak kecil.
 Jadi, jangan buat kalau mahu selamat.

Kalau sudah tidak boleh tahan perasaan terkucil masa mandi kolam renang it
u, tiada salah jika anda naik sekejap dan
pergi ke tandas.
 Ia bukan satu perakra yang susah pun, tidak begitu?

Konklusi

Kesimpulannya, ketahuilah bahawa air kencing anda itu adalah sesuatu yang kotor dan jijik. Bayangkan jika ia terkena pada badan orang lain tanpa mereka sedar. Jadi, jangan sesekali mengulanginya.


Cuba Lihat Bentuk Badan Anda, Epal @ Pir? Ini Maksud Bagi Setiap 5 Jenis Bentuk Badan Manusia

Bentuk badan manusia mempunyai pelbagai bentuk dan rupa. Namun, tidak ramai yang mengambil berat mengenai bentuk badan ideal bagi manusia.

Ada yang mempunyai jenis bentuk badan ‘epal’, dan ada juga disebut sebagai bentuk badan ‘pir’.

Apakah perbezaannya, dan apakah maksud di sebalik setiap jenis bentuk badan manusia ini.

Variasi bentuk badan manusia

Terdapat beberapa perkara yang boleh menentukan bentuk badan manusia.

Antaranya ialah faktor jantina, umur, genetik dan juga gaya hidup yang diamalkan.

Ada sesetengah orang yang makan banyak, tetapi susah untuk mengalami kenaikan berat badan.

Ada yang hanya makan sedikit, tetapi mudah untuk bertambah berat badan.

Ini ialah contoh bagaimana beberapa faktor boleh mempengaruhi bentuk badan seseorang individu.

Secara umumnya, bentuk badan manusia boleh dikelaskan mengikut beberapa jenis bentuk badan tertentu.

Antara kategori-kategori bentuk badan manusia ialah bentuk badan epal, pir, jam pasir, segi tiga terbalik dan juga pembaris. Manakah bentuk badan ideal bagi manusia?

Ikuti penerangan ringkas di bawah ini.

Bentuk badan ideal: Bentuk pembaris
(ruler)

Ia disebut sebagai bentuk badan pembaris disebabkan bentuk badan yang kelihatan sekata tanpa sebarang bentuk melengkung yang jelas.

Saiz bagi bahagian dada dan juga pinggang juga adalah sama.

Anda tidak semestinya seorang yang kurus untuk memiliki bentuk badan jenis ini.

Ada juga mereka yang obes mempunyai bentuk badan pembaris ini.

Namun, kebanyakan daripada mereka yang mempunyai bentuk badan seperti ini mempunyai masalah kekurangan berat badan.

Bagi wanita yang mempunyai bentuk badan seperti ini, anda berisiko tinggi untuk mempunyai masalah berkaitan tekanan, haid
dan juga kehamilan.

Bentuk badan yang kurus tidak semestinya menandakan anda sentiasa sihat.

Memandangkan anda agak sukar untuk mengalami peningkatan berat badan, anda masih perlu menjaga dan mengawal pemakanan anda setiap hari.

Bentuk badan ideal: Bentuk segi tiga terbalik
(inverted triangle)

Bagi bentuk badan ideal ini, seseorang itu mempunyai bahagian bahu atau dada yang lebih besar atau lebar.

Bahagian pinggang dan juga pinggul pula lebih kecil berbanding bahagian bahu.

Ada yang menyatakan bahawa, saiz dada yang lebih besar mungkin menyebabkan risiko yang lebih tinggi untuk mendapat kanser payudara.

Namun, ia sebenarnya tidak benar sama sekali.
Ini kerana, untuk menentukan risiko mendapat kanser payudara, anda perlu memeriksa ketumpatan payudara anda.

Payudara yang lebih tumpat boleh merisikokan anda untuk mendapat kanser payudara.

Ini kerana, ia mempunyai kandungan tisu penghubung yang lebih banyak berbanding tisu berlemak.

Bentuk badan ideal: Bentuk jam pasir
(hourglass)

Seperti namanya, ia bermaksud bentuk badan yang mempunyai bentuk seperti jam pasir.

Lemak badan berada secara sekata antara bahagian tubuh sebelah atas dan juga sebelah bawah.

Saiz pinggang pula adalah kecil dan kelihatan cantik. Bagi mereka yang mempunyai bentuk badan seperti ini, agak sukar untuk menentukan secara fizikal sama ada anda mengalami kenaikan berat badan atau tidak.

Anda perlu kerap menimbang berat badan anda untuk menentukan sama ada tergolong dalam kalangan obes atau tidak.

Makan makanan yang rendah lemak dan tinggi serat untuk memastikan kelangsungan kesihatan tubuh yang berpanjangan.

Bentuk badan manusia: Bentuk buah pir
(pear)

Bagi mereka yang mempunyai bentuk badan seperti ini, saiz bahu dan juga dada lebih kecil berbanding bahagian pinggul dan juga pinggang.

Ada kajian menyatakan bahawa, lemak yang berada lebih banyak di bahagian punggung dan juga pinggang boleh mengurangkan risiko seseorang untuk mendapat penyakit jantung.

Namun, ada juga kajian yang menunjukkan hasil dapatan yang sebaliknya.

Bagi mereka yang mempunyai berat badan berlebihan, adalah lebih baik untuk menghilangkan lemak badan di mana-mana bahagian tubuh sekalipun.

Sentiasa amalkan pemakanan yang sihat dan bersenam setiap hari.
Ini kerana, lemak di tubuh bahagian bawah lebih sukar untuk disingkirkan berbanding lemak di bahagian atas.

Bentuk badan manusia: Bentuk buah epal
(apple)

Kaum lelaki lebih kerap mempunyai bentuk badan seperti buah epal ini.

Bagi bentuk badan manusia ini, bahagian badan atau abdomen kelihatan lebih bulat selain mempunyai saiz pinggang yang lebih besar.

Ini disebabkan pengumpulan lemak yang lebih tertumpu di bahagian badan sahaja.

Bentuk badan seperti ini mempunyai risiko kesihatan yang paling tinggi berbanding bentuk tubuh ideal yang lain.

Pinggang yang lebih besar dan lebar mungkin menandakan risiko yang lebih tinggi untuk mendapat penyakit berkaitan jantung.

Selain itu, anda juga berisiko untuk mengalami penyakit kardiovaskular
, diabetes dan juga kanser.

Anda perlu mengurangkan berat badan dengan segera dengan melakukan senaman dan mengamalkan diet yang sihat.

Makan lebih banyak buah-buahan, sayuran dan juga protein tanpa lemak.

[health_tool_article id=”32121″]

Anda berada dalam kategori yang mana?

Kini anda telah mengetahui lima jenis bentuk badan ideal dan tidak ideal.

Anda rasa, bentuk badan anda berada dalam jenis yang mana? Epal, pir, pembaris, jam pasir atau segi tiga terbalik?


Kanser Payudara Inflammatori

Penyakit kanser payudara infammatori merupakan sejenis kanser yang amat jarang berlaku. Sel kanser pesakit yang menghidap penyakit ini akan menghalang saluran limfa dan menyebabkannya menjadi merah dah membengkak. Hanya 1-5 daripada 100 kanser payudara terdiri daripada jenis ini.

Definisi

Apa itu Kanser Payudara Inflammatori?

Kanser payudara inflamatori berlaku apabila sel kanser menyekat saluran limfatik di dalam kulit yang menutupi payudara, menyebabkan payudara kelihatan kemerahan, bengkak.

Kanser payudara inflamatori dikira sebagai kanser lanjutan setempat –
bermaksud kanser ini telah merebak daripada titik asalnya ke tisu yang berdekatan
 dan boleh jadi sehingga ke nodus limfa yang berdekatan.

Kanser payudara inflamatori senang dikeliru dengan jangkitan payudara, yang mana merupakan punca biasa bagi payudara yang kemerahan dan bengkak.

Apakah kebarangkaliannya?

Kanser payudara inflamatori sangat jarang berlaku, terjadi dalam 1 hingga 5 peratus daripada semua kanser payudara yang didiagnosis di Amerika. Sila berunding dengan doktor anda untuk maklumat lanjut.

Simptom-simptom

Apakah simptom-simptom Kanser Payudara Inflammatori?

Simptom-simptom biasa bagi kanser payudara
 inflamatori ialah:

Perubahan cepat pada luaran salah satu payudara, selama beberapa minggu.

Ketebalan, berat atau pembesaran yang ketara pada salah satu payudara.

Perubahan warna, menjadikan payudara kelihatan berwarna merah, ungu, merah jambu atau lebam.

Payudara yang terlibat rasa suam tidak seperti biasa.

Berlekuk atau berkerut, pada kulit payudara yang terlibat, sama seperti kulit buah oren.

Lembut, sakit atau pedih.

Nodus limfa membesar di bawah lengan, atas tulang kolar atau di bawah tulang kolar.

Puting payudara rata atau masuk ke dalam.

Kanser payudara inflamatori
biasanya tidak membentuk benjolan,
 seperti yang berlaku dalam jenis-jenis kanser payudara yang lain.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

Jika anda mempunyai sebarang tanda atau simptom di atas atau mempunyai sebarang soalan, sila rujuk doktor anda. Tubuh setiap orang bertindak dengan cara yang berbeza. Berbincang dengan doktor mengenai apa yang terbaik untuk situasi anda.

Punca

Apakah punca Kanser Payudara Inflammatori?

Masih tidak jelas mengenai perkara yang menyebabkan kanser payudara inflamatori.

Doktor tahu bahawa kanser payudara inflamatori bermula dengan sel abnormal dalam salah satu duktus payudara. Mutasi yang berlaku di dalam sel DNA abnormal akan mengarahkan sel membesar dan berbahagi dengan cepat.

Sel abnormal yang terkumpul akan menembusi dan menyekat saluran limfatik di dalam kulit payudara anda. Sekatan di dalam saluran limfatik menyebabkan kulit kemerahan, bengkak dan berlekuk – tanda klasik bagi kanser payudara inflamatori.

Faktor-faktor Risiko

Apakah yang meningkatkan risiko saya kepada Kanser Payudara Inflammatori?

Terdapat
banyak faktor risiko bagi kanser payudara
 inflamatori, seperti:

Wanita. Wanita lebih cenderung untuk didiagnosis dengan kanser payudara inflamatori berbanding lelaki – tetapi lelaki boleh menghidapi kanser payudara inflamatori juga.

Orang berkulit hitam. Wanita berkulit hitam mempunyai risiko kanser payudara inflamatori yang lebih tinggi berbanding wanita berkulit putih.

Obesiti. Individu yang obes mempunyai risiko payudara inflamatori yang lebih tinggi berbanding individu yang mempunyai berat badan normal.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kanser Payudara Inflammatori didiagnosis?

Kanser payudara inflamatori sukar untuk didiagnosis. Selalunya, tiada benjolan yang boleh dirasai ketika pemeriksaan fizikal atau dilihat dalam ujian saringan mammogram.

Tambahan pula, kebanyakan wanita yang didiagnosis dengan kanser payudara inflamatori mempunyai tisu payudara yang lebih tumpat, yang mana menjadikan proses untuk mengesan kanser melalui
ujian saringan mammogram lebih sukar.

Selain itu, oleh sebab kanser payudara inflamatori ini sangat agresif, ia boleh dijumpai di antara ujian saringan mammogram yang dijadualkan dan berkembang dengan cepat. Simptom-simptom kanser payudara inflamatori boleh disalah diagnosis sebagai mastitis yang mana merupakan jangkitan payudara, atau bentuk kanser payudara lanjutan setempat yang lain.

Bagi mengelakkan kelambatan dalam diagnosis dan pemilihan rawatan yang terbaik, sebuah panel pakar antarabangsa telah menerbitkan panduan mengenai bagaimana doktor boleh mendiagnosis dan menentukan tahap kanser payudara inflamatori dengan betul. Saranan mereka diringkaskan seperti di bawah.

Kriteria minumum bagi mendiagnosis kanser payudara inflamatori termasuk yang berikut:

Perkara berikut berlaku dengan cepat seperti eritema (kemerahan), edema (bengkak), dan luaran peau d’orange (kulit yang berlekuk atau berkedut) dan/atau payudara rasa suam secara abnormal, dengan atau tanpa benjolan yang boleh dirasai.

Simptom-simptom yang disebut di atas telah berlaku kurang daripada 6 bulan.

Eritema yang menutupi sekurang-kurangnya satu pertiga daripada payudara.

Sampel biopsi awal daripada payudara yang terlibat menunjukkan karsinoma invasif.

Pemeriksaan tisu yang seterusnya daripada payudara yang terlibat termasuklah ujian bagi melihat sama ada sel kanser mempunyai reseptor hormon (reseptor estrogen dan progesteron) atau jika sel-sel ini mempunyai kuantiti gen HER2 dan/atau protein HER2 (HER2-kanser payudara positif) yang lebih banyak daripada biasa.

Ujian bergambar dan proses menentukan tahap kanser termasuk yang berikut:

Mammogram dan ultrasound diagnostik pada payudara dan nodus limfa regional (berdekatan)

Pengimbas PET atau CT dan pengimbas tulang bagi melihat sama ada kanser telah merebak ke bahagian badan yang lain.

Diagnosis dan proses menentukan tahap kanser payudara inflamatori yang bagus dapat membantu doktor menyusun rancangan rawatan yang terbaik dan menganggarkan prognosis penyakit ini. Pesakit yang didiagnosis dengan kanser payudara inflamatori mungkin mahu dirujuk kepada doktor yang pakar dengan penyakit ini.

Bagaimana pesakit dirawat?

Kanser payudara inflamatori umumnya akan
dirawat terlebih dahulu dengan kimoterapi sistemik
 bagi membantu mengecutkan tumor, kemudian pembedahan dilakukan untuk membuang tumor tersebut, diikuti dengan terapi radiasi. Pendekatan rawatan ini dipanggil pendekatan multimodal.

Kajian yang dijalankan menjumpai bahawa wanita dengan kanser payudara inflamatori yang dirawat dengan pendekatan multimodal, mempunyai kesan yang lebih baik terhadap terapi dan boleh hidup dengan lebih lama. Rawatan yang digunakan dalam pendekatan multimodal termasuk yang disebutkan di bawah:

Komiterapi neoadjuvant: Jenis kimoterapi ini diberi sebelum pembedahan dilakukan dan biasanya melibatkan kedua-dua ubat anthracycline dan taxane. Doktor umumnya akan menyarankan sekurang-kurangnya enam kitaran kimoterapi neoadjuvant yang diberi selama 4 hingga 6 bulan sebelum tumor dibuang, melainkan jika penyakit ini terus berkembang mengikut waktu dan doktor mengambil keputusan bahawa pembedahan tidak boleh ditangguh lagi.

Terapi bertarget: Kanser payudara inflamatori sering menghasilkan jumlah protein HER2 yang lebih banyak daripada biasa, di mana ubat seperti trastuzumab (Herceptin) yang dapat ditargetkan kepada protein ini boleh digunakan bagi merawat penyakit ini. Terapi anti-HER2 boleh diberi sebagai sebahagian daripada terapi neoadjuvant atau selepas pembedahan (terapi adjuvant).

Terapi hormon: Jika sel kanser payudara inflamatori wanita ini mengandungi reseptor hormon, terapi hormon boleh dijadikan sebagai pilihan rawatan. Ubat seperti tamoxifen, yang mana boleh menghalang estrogen daripada bercantum dengan reseptornya, dan perencat aromatase seperti letrozole, yang mana menyekat kebolehan badan untuk menghasilkan estrogan, boleh menyebabkan sel kanser yang bergantung kepada estrogen berhenti membesar dan mati.

Pembedahan: Pembedahan standard bagi kanser payudara inflamatori adalah mastektomi radikal diubah. Pembedahan ini melibatkan pembuangan keseluruhan payudara yang terlibat dan semua nodus limfa di bawah lengan yang berdekatan. Selalunya, lapisan di atas otot dada juga dibuang, tetapi otot dada dikekalkan. Kadang kala, walau bagaimanapun, otot dada yang lebih kecil (pektorakis minor) mungkin dibuang, juga.

Terapi radiasi: Terapi radiasi pasca mastektomi pada dinding dada di bawah payudara yang telah dibuang adalah sebahagian daripada terapi multimodal standard bagi kanser payudara inflamatori. Jika wanita tersebut menerima trastuzumab sebelum pembedahan, beliau boleh terus menerima ubat ini semasa terapi radiasi pascapembedahan. Pembentukan semula payudara boleh dilakukan pada wanita yang mempunyai kanser payudara inflamatori, tetapi, oleh sebab terapi radiasi sangat penting dalam merawat penyakit ini, pakar umumnya menyarankan agar proses pembentukan semula ditangguhkan.

Terapi adjuvant: Terapi adjuvant sistemik boleh diberi selepas pembedahan bagi mengurangkan pulang kanser kembali semula. Terapi ini termasuk kimoterapi tambahan, terapi hormon, terapi bertarget (seperti trastuzumab), atau beberapa kombinasi rawatan-rawatan ini.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menanganinya?

Berikut merupakan perubahan gaya hidup dan kaedah rawatan sampingan yang mungkin membantu anda mengatasi penyakit kanser payudara inflamatori:

Pelajari mengenai kanser payudara inflamatori yang secukupnya bagi membuat keputusan rawatan dengan baik. Tanya doktor anda fakta mengenai kanser dan rawatan anda. Tanya apa tahap kanser anda dan pilihan rawatan yang anda ada. Selain itu, tanya doktor anda mengenai sumber informasi yang bagus di mana anda boleh mempelajari perkara ini dengan lebih banyak. Contoh organisasi bagi maklumat kanser yang boleh dipercayai termasuklah Institut Kanser Kebangsaan dan Persatuan Kanser Amerika.

Cari sokongan. Mungkin lebih selesa bagi anda untuk bercakap mengenai perasaan anda setelah anda memulakan rawatan kanser. Anda mungkin
mempunyai sahabat rapat atau ahli keluarga
 yang merupakan pendengar baik. Selain itu, anda boleh meminta doktor anda merujuk anda kepada kaunselor yang bekerja dengan bekas pesakit kanser.

Berhubung dengan bekas pesakit kanser yang lain. Individu lain yang juga mempunyai kanser boleh memberi sumber sokongan yang berbeza. Bekas pesakit kanser boleh menawarkan nasihat praktikal mengenai perkara yang perlu dijangkakan dan bagaimana mahu mengatasi keadaan semasa rawatan anda dijalankan. Tanya doktor anda mengenai kumpulan sokongan yang ada di dalam komuniti anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Seks Menyakitkan Sebab Dua-dua Kering? Ini 7 Petua Suami Isteri Banyakkan Air Ketika Bersama!

Pasangan suami isteri mana yang mahu aktiviti seksual mereka itu hambar
, sukar, sakit dan kering bukan? Untuk elak perkara ini berlaku dan berulang, anda perlu tahu tips dan petua banyakkan air ketika bersama di kamar tidur! Teruskan baca artikel ini.

Untuk mendapatkan lebih banyak informasi tentang Kesihatan Seksual, sila dapatkannya
di sini
.

Kenapa seks lebih ‘syok’ kalau banyak ‘air’?

Seks adalah aktiviti rutin yang sangat penting buat pasangan suami isteri. Ia bukan hanya
sekadar berpelukan, berciuman atau bermesraan
 malah turut melibatkan kemasukan zakar ke dalam faraj.

Bagi memudahkan sang suami memasukkan zakar ke dalam alat kelamin si isteri, kalian harus memiliki anggota kemaluan yang banyak air agar proses kemasukan itu jadi lebih licin.

Untuk pengetahuan anda semua, air yang dimaksudkan di atas adalah air mani atau air mazi yang akan keluar tatkala anda dan pasangan mengalami keghairahan untuk buat hubungan seks.

Tanpa kuantiti air yang mencukupi, maka projek asmara itu akan jadi lebih sukar serta sakit lantas menghambarkan kualiti aktiviti di ranjang.
Kesannya, individu akan hilang minat dengan seks
.

Persoalannya, apa antara tips dan petua banyakkan air ketika bersama? Ini beberapa idea penting!

Petua banyakkan air ketika bersama untuk isteri

Sebenarnya,
masalah faraj kering merupakan musuh utama
 untuk suami isteri menjayakan aktiviti seksual mereka. Ia mungkin masih boleh dilakukan namun dengan kesukaran dan kesakitan.

Baca lagi artikel berkaitan:

Wanita Ada Masalah Faraj Kering? Ini 5 Sebab Tak Banyak Air Ketika Bersama Suami

Elak Sakit Semasa Seks, Jadi Guna Pelincir Faraj? MESTI Patuhi 6 Hal Ini Dulu!

Dalam usaha untuk merealisasikan aktiviti di ranjang yang lebih baik, ikuti beberapa petua berikut:

#1. Nikmati rangsangan sebelum berhubungan intim

Pertama, suami perlu faham isteri mungkin alami kekeringan faraj akibat kekurangan rangsangan sebelum hubungan. Dalam erti kata lebih mudah,
adegan
foreplay
mungkin masih belum cukup
.

Sebelum memasukkan zakar ke dalam faraj, pastikan kalian juga melakukan aktiviti ringan seperti berpeluk, bercium atau bersentuhan antara satu sama lain untuk mengeluarkan air yang banyak.

#2. Gunakan alat atau minyak pelincir

Kadangkala, kalian mungkin hanya perlu
menggunakan alat atau minyak pelincir
 yang boleh bantu melicinkan permukaan faraj wanita. Dapatkan nasihat daripada doktor untuk tahu jenis terbaik.

#3. Lakukan seks dengan lebih kerap

Sebenarnya, faraj wanita mungkin akan jadi kering jika kurang buat seks. Jadi, anda dan pasangan
perlu lebih aktif melakukan aktiviti seksual
 agar ia jadi lebih lembap dengan air semula jadi.

#4. Ada bahan lain lagi yang boleh bantu?

Selain daripada pelincir yang terdapat di pasaran, ada beberapa bahan lain yang mungkin boleh bantu kalian seperti gel lidah buaya, minyak kelapa, minyak zaitun dan lain-lain.
Bahan ini perlu dimakan atau disapu pada faraj secara langsung
, namun dapatkan nasihat daripada pakar dahulu.

Petua banyakkan air ketika bersama untuk suami

Jangan cuma tahu menyalahkan isteri sahaja jika hubungan seks anda dan pasangan itu ‘kering’ ya? Sang suami harus tahu
bahawa ia juga mungkin salah anda sendiri
 jika ‘air’ tidak cukup.

Berikut adalah antara petua banyakkan air ketika bersama khas buat individu yang bergelar suami:

#1. Buang tabiat gemar onani

Ya, memang benar bahawa air mani itu tidak mungkin habis dan akan terus dihasilkan oleh sistem pembiakan lelaki. Namun, ada risiko untuk ia kurang atau hilang kuantiti akibat tabiat buruk anda itu.

Salah satu daripada tabiat yang dimaksudkan itu adalah melancap.
Berhenti segera atau ia bawa mudarat kepada anda
!

#2. Amalkan diet sihat

Selain daripada tabiat seperti di atas dan lain-lain, anda juga kena tahu kuantiti air mani yang ideal itu
datangnya daripada makanan dan minuman yang diambil
. Maka, aspek ini turut perlu dipertimbangkan.

Tidak perlu pening fikir apa juadah terbaik, suami hanya perlu amalkan diet yang sihat dan seimbang!

#3. Rawat masalah batin segera!

Sebenarnya, masalah seks yang ‘kering’ ini mungkin disebabkan oleh kondisi pada alat sulit sama ada zakar atau faraj pasangan itu sendiri. Sebaiknya, semua ini perlu dirawat dengan kadar segera.

Sebagai contoh, mungkin anda telah terkena
 jangkitan kuman akibat seks tidak selamat
 sebelum ini dan telah bawa kesan tersebut pada alat kemaluan. Jumpa doktor untuk rawatan lanjut.

Apa yang dapat kami konklusikan di sini adalah faraj dan zakar yang kurang ‘air’ akan buat seks itu lebih sukar dan sakit. Jadi, amalkan petua banyakkan air ketika bersama yang kami nyatakan tadi agar
 hubungan anda dan pasangan di ranjang jadi lebih bermakna
.


Saintis Temui Cara Untuk Kesan Wabak Coronavirus Dengan Lebih Cepat Di Masa Depan?

Untuk mendapatkan lebih banyak info tentang coronavirus di Malaysia, sila dapatkannya di sini.

Coronavirus merupakan virus yang tersebar melalui haiwan. Bagaimana pula jika saintis meramalkan kelawar sebagai punca wabak coronavirus merebak pada masa hadapan?

Statistik di Malaysia adalah seperti berikut:

[covid_19]

Benarkah kelawar punca wabak coronavirus?

Virus korona mula merebak dan menyebabkan manusia sakit di Wuhan, China pada akhir Disember 2019. Ia
bermula daripada haiwan
 sebagai perumahnya dan menjangkiti manusia.

Jangkitan seperti ini sebenarnya sangat jarang berlaku, sekali gus menjadikan ia sebagai zoonotik virus, iaitu berkemampuan untuk menjangkiti spesies yang berbeza. Antara haiwan yang mempunyai
virus korona
 di dalam badannya adalah kelawar.

Haiwan ini dikatakan tidak terjejas dengan patogen yang berada dalam darah mereka, sebaliknya manusia yang memakannya yang akan mengalami kesan. Ia kerana manusia tidak ada sebarang perlindungan terhadap virus tersebut.

Keadaan ini dipercayai kerana patogen tersebut merupakan satu bahan asing untuk
sistem imun
 badan manusia. Apabila virus ini berada dalam badan manusia, ia mudah disebarkan sama ada melalui

batuk
ataupun
bersin
.

Kaedah pengesanan baharu untuk wabak coronavirus

Bagi membantu memudahkan pengesanan virus ini, seorang doktor perubatan dari Duke-NUS Medical School di Singapura, Dr Lin-Fa Wang, telah mencipta kaedah pengesanan baru virus korona yang dinamakan
 next-generation sequencing
 (NGS).

Dr Lin-Fa percaya kaedah pengayaan NGS (
NGS enrichment)
boleh menawarkan penyelesaian dalam mengatasi penyebaran wabak coronavirus. Kaedah ini melibatkan
proses mengesan virus
 yang tersembunyi dalam genetik kelawar.

“Coronavirus punca penularan
wabak SARS
 pada tahun 2003 dan ia berkait rapat dengan virus yang dijumpai dalam kelawar. Ia berkemungkinan berasal daripada haiwan.

“Malahan penularan wabak misteri di Wuhan, China serta
swine acute diarrhea syndrome
(SADS) juga dipercayai berpunca daripada haiwan,” tambah Dr Lin-Fa.

Baca juga:

Walau bagaimanapun, ada sesetengah pakar beranggapan kaedah yang memerlukan sampel daripada paru-paru merupakan satu penyelidikan dengan kos yang mahal. Maka para saintis mencipta satu versi yang lebih murah.

Dalam kertas kerja yang diterbitkan oleh jurnal mSphere, para penyelidik berkongsi kaedah bagaimana untuk menghasilkan versi NGS yang lebih berpatutan dan dapat dilancarkan secara meluas.

Bagaimana analisis kelawar untuk wabak coronavirus?

NSG menggariskan keupayaan untuk menganalisis virus DNA yang diketahui tidak aktif dalam kelawar. Kaedah yang digunakan adalah menangkap seekor kelawar dan proses analisis
melalui najis
 atau sampel
darah
 akan dilakukan.

Proses analisis ini penting untuk melihat apa yang terkandung di dalamnya. Ini kerana DNA kelawar dianggap sebagai satu bukti virus DNA yang mendatangkan bahaya kepada manusia.

Hasil terakhir daripada beberapa peringkat akan membolehkan saintis mencari perubahan kecil atau besar kepada virus genom pada pesakit, sama ada melibatkan manusia atau haiwan.

Namun, Dr Lin-Fa memberi amaran, kaedah ciptaan mereka mungkin tidak akan dapat menyelesaikan setiap masalah. Ini kerana menurut beliau, kelemahan teknik pengesanan yang dicipta ini hanya dapat mengesan virus yang telah diketahui.

Apa itu kaedah pengayaan NGS?

Mungkin ada yang tertanya-tanya, apakah sebenarnya kaedah pengayaan NGS ini, bukan?

Menurut Profesor dari School of Biological Sciences di University of Southampton, Profesor Bill Keevil –
kaedah ini hanya berfungsi untuk mengenal pasti jenis virus yang sudah diketahui.

“Untuk virus sedia ada, saintis akan memilih sampel kecil dalam penyediaan templat. Kemudian kaedah mensintesis fragmen asid nukleik dilakukan di dalam makmal.

Hasil ujian itu akan digunakan sebagai primer dalam prosedur penguatan PCR (
PCR amplication
) seluruh genom.’

Baca juga:

Individu Dengan Virus Corona Boleh Sebarkannya Walaupun Masih Tiada Simptom!

Jarak Sosial Senjata Utama Perangi COVID-19, Ini 29 Langkah Cegah Virus- PASTI BERHASIL!

Bagi seorang doktor dari Northumbria University, Dr Sterghios Moschos, beliau menyamakan kaedah pengayaan NGS ini sebagai satu proses fotokopi maklumat dalam sampul surat.

Penyelidik kemudiannya boleh menyusun genom untuk mengenal pasti
strain
dan menilainya. Hasil analisis akan mendedahkan ciri utama pada
virulence,
 asal dan juga evolusi virus.

Memahami zoonotik virus

Zoonotik virus adalah satu penyakit yang boleh tersebar daripada satu spesies kepada spesies yang lain. Agen yang menjangkiti dipanggil sebagai patogen,  dan ia boleh merebak ke spesies lain dan kekal hidup.

Patogen ada pelbagai potensi. Patogen selalunya kurang berbahaya dalam satu spesies berbanding jika ia merebak kepada spesies lain. Proses ini perlu dilakukan untuk memastikan ia kekal hidup bagi tempoh yang panjang.

Antara contoh umum patogen adalah seperti
strain influenza

yang telah disesuaikan untuk bertahan dalam badan manusia daripada hos perumah haiwan yang berbeza. H5N1, H7N9 dan H5N6 adalah jenis selesema burung yang berasal dari burung dan menjangkiti manusia.

Kes ini jarang berlaku tetapi penularan wabak berisiko untuk terjadi apabila seseorang individu terdedah untuk tempoh yang lama dan berhubung langsung dengan haiwan yang dijangkiti.

[mc4wp_form id=’115319″]

Kesimpulan

Walaupun hakikatnya pengayaan NGS merupakan satu kaedah baru dalam mengesan punca wabak coronavirus dan masih dalam kajian. Namun diharapkan kajian seperti ini akan lebih banyak dilakukan bagi membantu mengesan sekali gus mencegah penularan wabak seperti wabak coronavirus ini pada masa akan datang.

Apa pun, sepanjang tempoh penularan wabak coronavirus ini, Hello Doktor menyarankan anda semua untuk sentiasa menjaga kebersihan diri. Jangan lupa untuk memakai topeng muka, okay?

Hello Health Group
 tidak menyediakan nasihat perubatan, diagnosis, atau rawatan.

https://www.facebook.com/HelloDoktorMY/videos/2789383271108165/

#HelloHealthGroup, #HelloDoktor, #HelloHealthCoronavirus

Baca juga:

Ini Bagaimana Rakyat China Kena ‘Pulau’ Di Seluruh Dunia

Pakai Topeng Muka Dalam Kapal Terbang TINGKAT Risiko Jangkitan

Ini Punca Kenapa Wabak Virus Korona Baharu SUKAR Dibendung

GEMPAR! Kes Pertama COVID Mula Babitkan Rakyat Malaysia

Betul Ke Sayur Kangkung Boleh Ubati Wabak Virus Korona Baharu?


Zakar Boleh Membesar Sampai Umur Berapa? Ini Jawapan Bila Proses Ini Akan Tamat!

Seiring perjalanan dan pertambahan usia seorang lelaki, mereka akan mengalami proses tumbesaran termasuklah bahagian alat sulit lelaki.

Pun begitu, tahukah anda bahawa zakar akan tamat membesar pada suatu tempoh tertentu?

Jom sama-sama kita semua ikuti artikel ini untuk mengetahui tentangnya dengan lebih mendalam lagi!

Untuk mendapatkan lebih banyak informasi tentang Kesihatan Lelaki, sila juga boleh klik
di sini
.

Alat sulit lelaki

Alat kemaluan lelaki dikenali sebagai zakar dan ia merupakan komponen paling penting bagi proses pembiakan dan perkumuhan mereka.

Apa yang kerap menjadi isu berkaitannya adalah saiz. Ini kerana kebanyakan lelaki beranggapan bahawa lebih besar maka lebih mantap! Benarkah?

Ya, menurut kajian pada tahun 2006 yang diterbitkan di dalam jurnal Psychology of Men & Masculinity, majoriti lelaki sangat mementingkannya.

Ini kerana mereka beranggapan bahawa
 saiz yang besar mampu lebih memuaskan kehendak seksual pasangan
 sedangkan hakikatnya bukan begitu.

85% wanita mengatakan bahawa saiz tidak penting kerana ketahanan dan kemampuan itu adalah segala-galanya.

Buat lelaki, anda tidak perlu risau jika ia tidak begitu besar ketika masih muda kerana ia akan membesar seiring dengan perjalanan usia.

Baca juga:

Lelaki, Cara Untuk Tahu Zakar Anda Sihat Dan Kuat, Lihat Pada 7 Ciri Ini!

Jaga-jaga! Zakar Lelaki Boleh Rosak Kalau Selalu Buat 6 Tabiat Ini, Termasuk Main Sabun!

Bila zakar akan mula membesar?

Untuk pengetahuan anda, alat sulit lelaki akan mula proses membesar apabila mereka sudah mula mencapai usia akil baligh dan akan berterusan sehingga awal usia 20-an.

Kebiasaannya, proses ini akan bermula pada usia dalam lingkungan 9 hingga 14 tahun dan akan berterusan sehingga 5 tahun atau lebih bergantung pada bila ia bermula.

Pun begitu, dalam kebanyakan kes zakar lelaki tidak akan membesar dengan mendadak apabila sudah mencecah usia 18 hingga 19 tahun.

Menurut kajian pada tahun 2010, didapati bahawa proses pembesaran zakar secara purata adalah kurang dari 1 inci setiap tahun bermula usia 11 hingga 15 tahun.

Sehingga usia 18 hingga 19 tahun pula, majoriti lelaki masih akan mengalami proses pembesaran alat kemaluan namun dalam kadar yang tidak ketara.

Dalam erti kata yang lebih mudah,
proses ini akan bermula sebaik sahaja lelaki mencapai usia akil baligh
.

Bila alat sulit lelaki akan tamat membesar?

Seperti mana yang kita telah tahu, proses pembesaran zakar akan bermula
sebaik sahaja mereka mencapai usia akil baligh
.

Persoalannya, bila pula proses ini akan berhenti? Ini jawapan kami!

Kami telah nyatakan di atas tadi bahawa proses ini akan menjadi sedikit perlahan apabila lelaki mencapai usia sekitar 18 hingga 19 tahun.

Ini menunjukkan bahawa proses ini sudah hampir ke garisan penamat dan akan berhenti pada bila-bila masa sahaja berdekatan usia tersebut.

Meskipun ia akan banyak dipengaruhi oleh pelbagai faktor risiko, alat kemaluan lelaki mungkin akan berhenti membesar ketika berusia dalam lingkungan 20-an.

Pendek kata, proses pembesaran alat sulit lelaki akan bermula apabila sudah mencapai akil baligh dan akan berhenti apabila proses itu semakin perlahan dan tamat.

Adakah saiz anda normal?

Mengapa lelaki sangat mementingkan saiz zakar mereka? Ini kerana mereka sangat khuatir jika saiz alat sulit adalah normal atau tidak!

Untuk mengetahui sama ada ia normal atau tidak, perkara pertama yang anda perlu lakukan adalah mengukurnya secara sendiri.

Kemudian, bandingkannya dengan
saiz yang dikatakan normal seperti mana kajian terdahulu telah lakukan
.

Menurut kajian pada tahun 2015 yang telah mengukur saiz zakar seramai 15,521 lelaki di serata dunia, telah diputuskan bahawa ia adalah bergantung kepada ereksi.

Sebelum ereksi, dikatakan purata saiz alat sulit lelaki yang normal adalah sekitar 3.6 inci manakala selepas ereksi pula adalah sekitar 5.6 inci dari aspek kepanjangan.

Dari aspek kelebaran (ukur lilit) pula, saiz zakar normal sebelum ereksi adalah sekitar 3.7 inci manakala selepas ereksi pula adalah sekitar 4.6 inci.

Sekiranya saiz zakar kalian sedikit melebihi purata ini tanpa keterlaluan, maka ia adalah bonus untuk anda.

Namun jika saiz anda kurang daripada purata ini, ia mungkin petanda kalian mengalami masalah micropenis.

Jangan rendah diri jika alat sulit kecil

Ramai lelaki yang akan berasa rendah diri ekoran saiz zakar yang kecil lantas menggunakan pelbagai cara untuk membesarkannya.

Sebenarnya,
cara membesarkan zakar seperti urutan, pam atau pil
 mungkin tidak akan mendatangkan apa-apa kesan terhadapnya.

Malahan ia juga sangat berbahaya kerana mungkin boleh menyebabkan impak negatif pula nanti!

Jadi, jangan rendah diri jika alat sulit kecil dan dapatkan nasihat daripada doktor berkenaannya, ya?


Elak Kanser Merebak, Patuhi 8 Pantang Larang Pemakanan Untuk Pesakit Barah Payudara!

Aspek diet pemakanan adalah
perkara penting terutama buat individu yang berdepan dengan masalah kesihatan tertentu.
 Apakah tips pemakanan sihat yang sesuai untuk individu menghidap kanser payudara?

Hello Doktor ada jawapannya.

Tips pemakanan sihat

Sebenarnya
tiada satu makanan
 atau diet yang boleh mencegah atau menyebabkan wujudnya kanser. Tetapi cara pengambilan diet pemakanan itu yang membezakan antara individu. Ia sama ada akan meningkatkan lagi risiko atau tidak.

Berikut merupakan tips pemakanan sihat yang perlu diambil dan dielakkan oleh pesakit kanser payudara.

Tips pemakanan diet yang disarankan untuk diambil:

Penyakit barah payudara boleh bermula dengan pelbagai cara, di tempat yang berbeza dan memerlukan kaedah rawatan yang berbeza, s
ama seperti diet pemakanan.

Berikut adalah antara senarai tips pemakanan sihat yang dipercayai dapat membantu mencegah perkembangan barah.

Sayuran dan buah-buahan

Dikatakan pengambilan diet berasaskan tumbuhan dapat mengurangkan risiko mengembangkan kanser sebanyak 15%.

Selain itu, sayuran dan buah-buahan kaya dengan flavonoid dan karotenoid, dipercayai memberikan pelbagai manfaat dalam kesihatan.

Beberapa jenis makanan berikut dipercayai dapat membantu mencegah kanser payudara. Ini tips pemakanan diet untuk anda:

Sayuran hijau gelap seperti brokoli

Buah-buahan khususnya buah beri dan pic

Kekacang, ikan, telur dan daging putih

United States Department of Agriculture
 (USDA) mengesyorkan untuk makan antara lima hingga sembilan hidangan sayuran dan buah-buahan setiap hari.

Serat dan antioksidan

Terdapat beberapa kajian menyarankan makanan yang tinggi serat dapat membantu melindungi daripada penyakit ini.

Dikatakan kandungan estrogen yang berlebihan menjadi faktor perkembangan dan penyebaran beberapa jenis kanser payudara.

 Sesetengah rawatan yang dilakukan adalah bertujuan untuk mengekang estrogen daripada berinteraksi dengan sel-sel kanser. Diet tinggi serat boleh menyokong proses ini dan mempercepatkan penyingkiran estrogen.

Buah-buahan, sayuran, bijian dan kekacang boleh membekalkan serat dan dalam masa yang sama turut menawarkan antioksidan seperti beta karoten dan vitamin C dan E.

Fungsi antioksidan adalah membantu menghalang penyakit dengan mengurangkan jumlah radikal bebas.

Tips pemakanan diet disarankan: Lemak sihat

Makanan berlemak berisiko mengembangkan obesiti. Individu dengan masalah obesiti terdedah kepada
risiko untuk menghidap kanser,
 termasuk kanser payudara.

Badan kita memerlukan lemak, tetapi bukan semua jenis lemak.
Lemak tak tepu dan
mono tak tepu
 boleh memberikan manfaat yang baik dalam jumlah yang sederhana. Antaranya adalah:

Minyak zaitun

Avokado

Kekacang

Ikan berlemak tinggi seperti salmon mengandungi lemak
 polyunsaturated
 yang dikenali sebagai omega-3. Ia dikatakan dapat membantu mengurangkan risiko kanser payudara.

Soya pun termasuk dalam tips pemakanan sihat untuk kanser?

Merupakan sumber makanan sihat yang boleh mengurangkan risiko kanser payudara. Ia adalah produk berasaskan tumbuhan yang kaya protein, lemak sihat, vitamin dan mineral tetapi rendah karbohidrat.

Makanan ini turut mengandungi antioksidan yang dikenali sebagai isoflavon.

Soya juga dikatakan dapat mengurangkan kadar lipoprotein berkepekatan rendah (LDL), kolesterol dan merendahkan risiko penyakit jantung.

Selain obesiti, keadaan ini juga merupakan faktor penyumbang kepada sindrom metabolik yang melibatkan keradangan.

Antara makanan yang mengandungi soya adalah:

Tauhu

Tempe

Edamame

Susu soya

Kacang soya

Dikatakan soya mungkin meningkatkan risiko kanser kerana mengandungi isoflavon yang menyerupai estrogen.

Namun,
North American Menopause Society
telah menyimpulkan bahawa
 isoflavon tidak meningkatkan risiko kanser payudara.

Tips pemakanan sihat: Elak ambil makanan ini

Berikut merupakan antara senarai makanan yang perlu dielakkan bagi mengurangkan risiko mengembangkan barah.

Alkohol

Terdapat kajian yang mengaitkan antara pengambilan alkohol dengan peningkatan risiko kanser payudara.

Laporan daripada
Breastcancer.org
mengatakan alkohol boleh meningkatkan paras estrogen dan menyebabkan kerosakan DNA.

Dikatakan wanita yang mengambil tiga minuman beralkohol setiap minggu akan berdepan risiko mengalami kanser sebanyak 15%.

Gula

Dalam satu kajian yang dilakukan ke atas tikus pada tahun 2016, menunjukkan tikus yang mengambil makanan tinggi kandungan gula, adalah lebih terdedah untuk mengembangkan tumor kelenjar susu.

Ia adalah satu keadaan yang sama kepada kanser payudara bagi manusia.

Lemak

Bukan semua lemak adalah jahat. Tetapi lemak yang terdapat dalam makanan yang diproses berisiko meningkatkan risiko kanser. Manakala lemak yang berasaskan tumbuhan dikatakan dapat membantu mengurangkan risiko.

Lemak trans adalah antara jenis lemak yang digunakan dalam makanan diproses dan dikatakan mempunyai kaitan dengan risiko kanser payudara.

Antara contoh jenis makanan yang diproses adalah seperti makanan bergoreng. Sebaiknya hadkan pengambilan makanan yang tinggi kandungan lemak trans.

Daging merah

Dikatakan wujud hubung kait antara
daging merah dengan peningkatan risiko kanser payudara.

 Keadaan ini kerap berlaku jika seseorang individu memasak daging pada suhu tinggi yang boleh mencetuskan pembebasan toksin.

Di samping itu, daging yang diproses cenderung mempunyai kandungan lemak, garam dan bahan pengawet yang tinggi. Ia sekali gus meningkatkan risiko terdedah kepada kanser payudara.

Penjagaan diri

Selain mementingkan aspek tips pemakanan sihat dalam membantu mencegah kanser payudara,
mengekalkan berat badan yang sihat
 juga turut mendatangkan
 manfaat kepada kesihatan secara keseluruhan.

Dalam masa yang sama, pastikan anda turut melakukan aktiviti fizikal seperti bersenam.

Menurut
National Cancer Institute,
wanita yang melakukan senaman
 untuk tempoh empat jam seminggu atau lebih mempunyai risiko yang rendah untuk mengalami kanser payudara.

Jadi apa tunggu lagi, jom bersenam!


FAKTA, Orang Yang Selalu Marah Paling Cepat Dapat Sakit Jantung! Ini Cara Nak Kawal

Adegan sakit jantung semasa marah
 atau terkejut sememangnya babak yang sering dipertontonkan dalam filem dan drama tempatan.

Mungkin ramai yang tertanya-tanya adakah ia fakta atau auta?

Kajian sains menunjukkan terdapat kaitan antara episod serangan jantung dan emosi ekstrem yang dialami oleh pesakit.

Secara mudahnya, apa yang cuba disampaikan oleh filem berkenaan dengan pencetus serangan jantung agak tepat.

Cuma apa yang tidak tepat adalah secepat mana keadaan
pesakit menjadi teruk apabila mendapat serangan jantung
.

Sebagai contoh, jarak masa di antara simptom dan kematian agak singkat di dalam filem sedangkan proses patologinya tidaklah secepat itu.

Dalam artikel ini, kita akan membincangkan hubungan di antara emosi marah dan sejauh mana ia boleh menyebabkan masalah jantung.

Risiko penyakit jantung dan emosi marah

Emosi manusia boleh menyebabkan pelbagai jenis perubahan proses biologi di dalam badan.

Sebagai contoh, ketika anda sedang marah, hormon stres seperti adrenalin boleh dirembeskan oleh badan untuk meningkatkan kadar degupan jantung dan tekanan darah.

Kajian menunjukkan dalam tempoh 2 jam anda mengalami rasa marah, risiko untuk mendapat masalah kesihatan seperti sakit dada angina, serangan jantung, strok dan aritmia meningkat.

Lebih teruk lagi jika anda mempunyai masalah berkaitan dengan plak kolesterol yang menyebabkan salur darah anda menjadi sempit.

Darah anda mudah membeku
 apabila mengalami perubahan fisiologi sebegitu dan ketulan darah tersebut boleh tersekat menyebabkan aliran darah terganggu.

Menurut Fakulti Kesihatan Awam Universiti Harvard, risiko serangan jantung bagi satu episod marah sebulan tidaklah begitu tinggi.

Bagi mereka yang tidak mempunyai sebarang faktor risiko masalah jantung, 1 episod serangan jantung ekstra boleh diramal dalam kalangan 10,000 individu setiap tahun.

Risiko individu yang mempunyai faktor risiko pula boleh mencecah
setinggi 4 episod serangan jantung
 ekstra dalam kalangan 10,000 individu.

Apa yang anda perlu tahu berkaitan dengan risiko ini, ia boleh dikumulatifkan bergantung kepada jumlah episod marah dalam masa sebulan.

Ini bermakna, risiko bagi mereka yang kerap marah adalah lebih tinggi daripada apa yang dinyatakan di atas.

Sebagai contoh, mereka yang marah 5 kali sehari mempunyai risiko 158 episod serangan jantung ekstra dalam kalangan 10,000 individu setiap tahun.

Itu jika anda dikelaskan sebagai mereka yang mempunyai
faktor risiko serangan jantung yang rendah
.

Sekiranya risiko anda tinggi, nilai tersebut boleh memuncak sehingga 657 episod serangan jantung ekstra per 10,000 individu.

Kenapa ada individu yang lebih baran berbanding dengan yang lain?

Jika anda sedar, setiap manusia mempunyai tahap capai kemarahan yang berbeza.

Ada yang rendah dan ada juga yang tinggi.

Mereka yang mempunyai tahap capai kemarahan yang rendah mudah untuk melenting manakala jika tinggi, mereka lebih mudah menahan marah.

Ada beberapa
faktor yang boleh menyebabkan seseorang itu mudah marah
.

Salah satu daripadanya adalah ia merupakan pengaruh genetik dan proses fisiologi di dalam badan.

Terdapat kajian yang menunjukkan ada kanak-kanak yang mudah meragam, mudah marah dan mempunyai emosi yang sangat sensitif.

Perkara ini telah wujud semenjak awal usia mereka dan ia bukan sesuatu yang boleh dibentuk dengan mudah.

Selain itu, faktor sosiobudaya juga turut memainkan peranan.

Emosi marah dianggap sebagai satu emosi yang negatif
. Kita kebiasaannya diajar untuk menyimpan kemarahan dan tidak meluahkannya.

Akibat daripada pengaruh tersebut, kebanyakan individu sukar untuk mengawal atau menyalurkan kemarahan mereka dengan betul.

Kawal marah untuk rendahkan risiko penyakit jantung

Terdapat beberapa strategi kawal marah yang boleh diamalkan oleh setiap individu.

Antaranya adalah:

Relaksasi – Terdapat beberapa teknik yang boleh diamalkan bagi membantu anda mengawal emosi marah. Antaranya adalah teknik bernafas dalam, mengulang ayat “bertenang” berkali-kali, menggunakan
kaedah imaginasi visual dan melakukan senaman yoga
.

Penstrukturan kognitif – Ini merupakan teknik yang melibatkan perubahan cara kita berfikir. Kebiasaannya, apabila seseorang itu marah, mereka cenderung untuk mengeluarkan kata kesat bagi meluahkan perasaan mereka. Teknik ini boleh membantu individu tersebut untuk berfikiran secara rasional walaupun dalam keadaan mereka sedang beremosi.

Selesaikan masalah – Kadangkala, kita berasa marah kerana menemui jalan buntu dalam proses untuk menyelesaikan masalah. Pastikan anda cuba untuk menyelesaikannya namun jangan menaruh harapan untuk menemui jawapan kepada persoalan anda dalam sekelip mata. Beri tumpuan kepada bagaimana anda menguruskan masalah yang sedang anda hadapi.

Perbaiki cara anda berkomunikasi. Ketika marah, kita cenderung untuk
membalas jeritan dengan jeritan
. Namun, itu bukanlah sesuatu yang ideal mahupun produktif. Lebih baik jika anda latih diri untuk mendengar kepada isi mereka yang meluahkan kemarahan dan cuba untuk bersabar.

Gunakan lawak jenaka. Bukan semua situasi sesuai untuk anda guna lawak jenaka sebagai bahan untuk meredakan kemarahan. Namun, ia boleh membantu anda mengawal kemarahan di samping memberikan perspektif yang lebih seimbang.

Ubah keadaan persekitaran anda. Cuba untuk dapatkan masa bersendirian supaya perasaan marah boleh reda dan anda berupaya untuk mengawal saki baki kemarahan yang ada selepas itu.

Konklusi

Emosi marah bukan sahaja boleh meruntuhkan institusi logik akal dan mengaburkan perspektif, ia juga boleh menyebabkan masalah jantung.

Jika anda merupakan seorang yang mudah marah, anda boleh mendapatkan bantuan daripada golongan profesional.

Mereka akan mengajarkan teknik dan memberikan beberapa tip bagi membantu anda untuk kekal rasional walaupun anda sedang dalam keadaan marah.


Keracunan Sianida

Definisi

Apa itu keracunan sianida?

Sianida adalah racun yang luar biasa tetapi berpotensi membawa maut. Ia berfungsi dengan cara menjadikan tubuh tidak dapat menghirup oksigen. Sebatian sianida berpotensi beracun termasuklah gas hidrogen sianida, pepejal kristal, kalium sianida dan natrium sianida.

Apakah kebarangkalian keracunan sianida?

Sila berbincang dengan doktor anda untuk mendapatkan maklumat lanjut.

Ketahui simptom-simptomnya

Apakah simptom-simptom keracunan sianida?

Pengesanan keracunan sianida boleh menjadi sesuatu yang sukar. Kesan pengambilan sianida sangat mirip dengan kesan-kesan akibat
lemas
. Mekanisme keracunan berlaku kerana sianida menghentikan sel-sel tubuh daripada dapat menggunakan oksigen, yang mana semua sel memerlukannya untuk bertahan.

Simptom-simptom keracunan sianida adalah serupa dengan sesuatu yang dialami semasa mendaki di altitud yang tinggi, dan antara lain termasuklah:

Kelemahan umum

Kekeliruan

Tingkah laku yang pelik

Mengantuk yang berlebihan

Koma

Sesak nafas

Sakit kepala

Pening

Muntah

Sakit perut

Kekejangan

Biasanya, pengambilan sianida akut akan mempunyai permulaan yang dramatik, cepat, menjejaskan hati dengan segera dan menyebabkan kerebahan tubuh secara tiba-tiba. Ia juga boleh memberi kesan segera kepada otak dan menyebabkan kekejangan atau koma.

Keracunan sianida kronik (dalam tempoh masa yang lama) daripada pengambilan atau keracunan alam sekitar akan mempunyai permulaan yang berperingkat, dan simptom-simptom berkemungkinan termasuk:

Sakit kepala

Perubahan rasa

Muntah-muntah

Sakit dada

Sakit perut

Kebimbangan

Kulit individu yang mengalami keracunan sianida kadang-kadang boleh menjadi merah jambu atau merah ceri kerana oksigen akan kekal berada di dalam darah dan tidak masuk ke dalam sel. Individu terbabit mungkin akan bernafas dengan cepat dan mempunyai degupan jantung yang sangat cepat atau sangat lambat. Kadangkala, nafas individu terbabit akan berbau seperti badam pahit, walaupun ini boleh menjadi sesuatu yang sukar untuk dikesan.

Kemungkinan yang paling penting ialah pemerhatian terhadap persekitaran, dan bukannya tanda-tanda atau simptom-simptom.

Seseorang yang bekerja di dalam makmal atau kilang plastik mempunyai risiko keracunan sianida yang lebih tinggi.

Rumah, RV, bot, atau kebakaran bangunan juga termasuk dalam kebimbangan tambahan terhadap pendedahan sianida.

Jika anda mengetahui seseorang yang telah mengalami tekanan atau masalah penyalahgunaan bahan dan anda mendapati dia mempunyai sebarang petanda atau simptom keracunan sianida, cubaan membunuh diri mungkin akan berlaku. Keadaan persekitaran mungkin faktor yang lebih tepat untuk mengetahui sama ada seseorang telah mengalami keracunan sianida berbanding daripada simptom.

Mungkin juga terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda atau seseorang yang anda kenali telah menelan, menghidu atau terdedah kepada sianida, dan anda atau mereka mempunyai tanda atau simptom, seperti lemah, pening, gangguan
pernafasan
, kekeliruan atau kekejangan, anda perlu menghubungi ambulans, sistem tindak balas kecemasan di kawasan anda, atau pusat kawalan racun dengan segera.

Jika anda mengalami mana-mana tanda dan simptom yang disenaraikan di atas atau anda mempunyai sebarang persoalan, sila berunding dengan doktor anda. Setiap tubuh manusia bertindak dengan berbeza. Oleh itu, cara yang terbaik adalah untuk berbincang dengan doktor anda bagi menentukan penyelesaian terbaik untuk situasi anda.

Ketahui puncanya

Apa yang mengakibatkan keracunan sianida?

Keracunan sianida disebabkan oleh:

Kebakaran: Penyedutan asap semasa pembakaran bahan-bahan biasa seperti getah,
plastik
, dan sutera boleh menyebabkan asap sianida dan menyebabkan keracunan sianida

Fotografi, penyelidikan kimia, plastik sintetik dan serat, pemprosesan logam, pengasapan dan racun perosak, perlombongan, dan industri penyaduran menggunakan hidrogen sianida. Kalium sianida digunakan dalam pengekstrakan emas dan perak, analisis kimia, membuat bahan kimia lain, dan sebagai racun serangga

Tumbuhan: Kebanyakannya dari keluarga Rosaceae, biji-bijian dari tumbuhan seperti
aprikot
, badam pahit, ceri laurel, plum, pic, pir, dan epal mengandungi glycosides sianogenik. Jenis kentang yang dikenali sebagai ubi kayu juga boleh menyebabkan keracunan sianida. Walau bagaimanapun, hanya pengambilan kronik atau besar-besaran mana-mana tumbuhan ini boleh menyebabkan keracunan sianida yang serius

Laetrile, sebatian yang mengandungi amygdalin (bahan kimia yang terdapat dalam lubang-lubang buah-buahan mentah,
kekacang
, dan tumbuhan) telah dikatakan sebagai rawatan kanser di seluruh dunia. Salah satu kesan sampingan laetrile ialah keracunan sianida. Pentadbiran Makanan dan Ubat-ubatan (FDA) tidak meluluskan laetrile sebagai rawatan kanser di Amerika Syarikat. Ubat ini juga dibuat dan digunakan sebagai rawatan kanser di Mexico dengan nama “laetrile / amygdalin’

Sesetengah bahan kimia, selepas pengambilannya, boleh ditukar oleh badan ke dalam bentuk sianida dan menyebabkan keracunan sianida. Kebanyakan bahan kimia ini telah dikeluarkan dari pasaran, tetapi beberapa produk penanggal pengilat kuku, pelarut dan campuran pembuatan plastik mungkin mengandungi bahan ini

Asap rokok
 adalah sumber pendedahan sianida yang paling biasa bagi kebanyakan individu. Sianida boleh didapati dalam tembakau secara semula jadi, dan perokok boleh mempunyai lebih daripada 2.5 kali tahap keseluruhan sianida dalam darah berbanding mereka yang tidak merokok, walaupun ini secara umumnya tidak mencukupi untuk menyebabkan keracunan

Ketahui faktor risiko

Apa yang meningkatkan saya kepada risiko keracunan sianida?

Terdapat banyak faktor risiko untuk keracunan sianida, seperti:

Mereka yang bekerja di industri yang menggunakan jenis bahan kimia ini dan individu yang sengaja dalam cubaan membunuh diri

Mereka yang cuba membunuh diri dengan menggunakan pil sianida atau kapsul mungkin percaya ia adalah kematian yang cepat dan tidak menyakitkan, namun, sianida membakar perut dan mencegah tubuh daripada menggunakan oksigen, menyebabkan kematian yang menyakitkan

Bagi kebanyakan individu, sianida hanya menyebabkan keracunan jika kebakaran berlaku atau jika sebilangan sebatian yang disebutkan di atas diambil secara tidak sengaja

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana keracunan sianida didiagnosis?

Keracunan sianida adalah keadaan yang boleh dirawat, dan ia boleh sembuh jika dikesan dengan cepat dan rawatan dimulakan dengan serta-merta. Kebanyakan individu menemui maut kerana diagnosis tidak dibuat dengan cepat, atau ia tidak dipertimbangkan dari awal. Keracunan sianida jarang terjadi, jadi doktor yang merawat harus dimaklumkan mengenai kemungkinan ia berlaku. Ini mungkin salah satu perkara yang paling penting yang boleh anda lakukan untuk membantu mangsa.

Sekiranya anda merupakan penyelamat, anda akan ditanya soalan mengenai apa yang berlaku kepada mangsa. Anda akan ditanya sama ada terdapat sebarang botol yang terletak di sekeliling, atau jika mangsa mempunyai sebarang masalah perubatan atau psikiatri, dan butiran lain. Kekal tenang dan jawab soalan-soalan yang dikemukakan, kerana ini adalah maklumat penting yang diperlukan untuk menjaga individu yang terjejas.

Ujian darah
, X-ray, dan prosedur lain perlu dilakukan untuk menentukan sama ada keracunan sianida telah berlaku, seteruk manakah keracunannya, atau jika beberapa jenis keracunan lain telah berlaku.

Ujian diagnostik untuk mengesan sianida memerlukan waktu berjam-jam hingga berhari-hari. Oleh itu, para doktor akan bergantung kepada maklumat yang anda katakan kepada mereka, bagaimana keadaan mangsa kelihatan, dan data makmal yang menyokong untuk menentukan kemungkinan pendedahan terhadap sianida yang sebenar.

Bagaimana keracunan sianida dirawat?

Bergantung pada tahap kesakitan yang dialami pesakit, rawatan yang diberikan akan berbeza-beza.

Sekiranya pesakit benar-benar tidak sedarkan diri, semua percubaan akan dibuat untuk menyelamatkan nyawa individu tersebut. Pelbagai langkah invasif perlu dilakukan kepada pesakit untuk memantau dan menilai individu terbabit dengan teliti

Sekiranya keadaan pesakit tidak serius, dia akan memerlukan siasatan menyeluruh. Biasanya, pakaian pesakit akan dikeluarkan kerana sisa sianida pada pakaian boleh terus meracuni kedua-dua pesakit dan mereka yang terlibat dalam memberi penjagaan

Kit Penawar Cyanide (CAK) atau Hydroxocobalamin (Cyanokit) mungkin boleh digunakan jika terdapat kecurigaan yang kuat untuk keracunan sianida. Walaupun tidak berjaya menyembuhkannya secara 100%, antidot ini sering kali dapat mencegah sianida daripada terus meracuni mangsa

Dicobalt edetate
 adalah chelator intravena sianida (membantu menghilangkan sianida dari badan), yang digunakan di United Kingdom. Ia boleh mempunyai kesan sampingan yang teruk termasuk kekejangan, anafilaksis,
tekanan darah rendah
, dan denyutan jantung yang tidak normal. Ia hanya digunakan apabila diagnosis keracunan sianida hampir pasti dan rawatan alternatif tidak tersedia

Jika seseorang itu juga mempunyai keracunan karbon monoksida, terapi oksigen hiperbarik boleh digunakan jika tersedia. Ini perlu meletakkan individu terbabit di ruang khas yang akan memberikan jumlah oksigen yang sangat tinggi

Biasanya pusat kawalan racun tempatan atau pakar racun (
toksikologi
) akan dimaklumkan mengenai mangsa. Bantuan mereka akan membantu menentukan penjagaan pesakit.

Sekiranya ditentukan bahawa risiko pengambilan sianida sebenar adalah sangat rendah, pesakit boleh dipantau selama beberapa jam. Sekiranya pesakit kelihatan cukup baik, dia boleh pulang ke rumah dengan arahan yang teliti untuk kembali dengan serta-merta sekiranya terdapat tanda atau simptom seperti sebelumnya.

Sekiranya pesakit mempunyai pendedahan sianida yang ketara, mempunyai penyakit sebelumnya, atau mempunyai diagnosis yang tidak pasti dan terlalu sakit untuk pulang, mereka akan dimasukkan ke hospital untuk rawatan dan pemerhatian lanjut.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh diambil untuk menangani keracunan sianida?

Keracunan sianida tidak boleh dirawat di rumah. Rawatan perubatan segera amat diperlukan bagi kes keracunan sianida.

Sekiranya anda mempunyai sebarang pertanyaan, sila berunding dengan doktor untuk memahami penyelesaian terbaik untuk anda.


Ini Cara Merawat Keracunan Makanan, Ada 12 Makanan Perlu Ambil & Elak!

Anda mengalami sakit perut sehingga muntah-muntah? Itu mungkin simptom keracunan makanan. Jom ketahui cara merawat keracunan makanan

Untuk mendapatkan lebih banyak info berkenaan Pemakanan Sihat, anda boleh klik
di sini
.

Simptom keracunan makanan

Masalah keracunan makanan berlaku apabila seseorang individu itu mengambil makanan yang tercemar oleh bakteria
.

Ia boleh berlaku disebabkan proses penyediaan makanan yang tidak bersih.

Kebanyakan kes keracunan makanan berlaku disebabkan salah 1 daripada
3 punca utama ini, iaitu bakteria
, parasit atau virus mahupun toksin yang dihasilkan ketiga-tiga punca ini.

Simptom keracunan makanan adalah berbeza bagi setiap individu bergantung kepada puncanya. Tetapi biasanya simptom akan bermula selepas beberapa hari mengambil makanan tercemar.

Selalunya masalah ini dikategorikan sebagai kes ringan dan tidak memerlukan cara merawat keracunan makanan yang khusus.

Walau bagaimanapun, sesetengah individu perlu mendapatkan rawatan di hospital jika keadaan menjadi serius seperti kehilangan banyak air akibat kerap muntah dan cirit-birit sepanjang hari.

Antara simptom
keracunan makanan yang biasa
 dialami adalah seperti:

Loya

Muntah

Cirit-birit

Demam

Kesakitan pada bahagian perut

Sakit kepala

Jadi adakah terdapat cara merawat keracunan makanan? Sudah tentulah ada. Teruskan membaca perkongsian artikel ini, okay?

Cara merawat keracunan makanan

Kaedah merawat masalah keracunan makanan yang dialami terbahagi kepada 2:

Makanan yang perlu diambil

Makanan yang perlu dielak

Cara merawat keracunan makanan melalui pemakanan

Selepas mengalami keracunan makanan, matlamat utama makanan yang diambil selepas itu haruslah mudah dihadam dan membantu proses pemulihan sistem gastrousus.

Antara makanan yang sesuai untuk diambil adalah seperti:

Pisang

Bubur nasi

Roti bakar

3 jenis makanan itu dikatakan dapat membantu proses pemulihan kerana rasanya yang tidak begitu kuat serta tinggi kandungan kanji.

Secara tidak langsung ia mengurangkan masalah cirit-birit yang dialami.

Makanan yang tinggi kandungan kalium seperti pisang juga membantu bagi menggantikan sel elektrolit yang hilang.

Makanan lain yang boleh dicuba seperti:

Oat rendah kandungan gula

Kentang biasa

Biskut kraker

Ayam bakar tanpa kulit

Semakin lama kesakitan akibat keracunan makanan itu dialami, maka semakin banyak protein yang diperlukan untuk proses pemulihan dan pencegahan kerosakan otot akibat tiada makanan dan kalori yang mencukupi.

Bagi menggantikan kehilangan air dalam badan yang banyak, anda mungkin disarankan untuk mengambilan garam hidrasi oral (ORS).

Ia adalah campuran garam khas yang mengandungi elektrolit utama dan berfungsi mengekalkan cecair dalam badan.

5 makanan perlu dielak untuk rawat keracunan makanan

Mengalami keracunan makanan adalah 1 keadaan yang menyebabkan kerengsaan pada perut dan usus.

Kesannya, selepas mengalami keracunan, anda akan dinasihatkan untuk mengelakkan makanan yang boleh menyebabkan kesakitan pada perut.

Antara jenis makanan yang perlu dielakkan adalah seperti:

 Produk tenusu

Jenis makanan seperti keju, aiskrim dan yogurt. Ini kerana makanan tersebut boleh menyebabkan ketidakselesaan pada perut.

 Makanan berlemak tinggi

Makanan bergoreng seperti ayam goreng, kentang goreng atau sebarang
makanan yang mengandungi kandungan lema
k yang tinggi adalah tidak bagus kerana ia boleh memburukkan lagi masalah cirit-birit yang dialami.

 Makanan pedas

Sudah tentu makanan yang pedas bukan pilihan yang baik untuk perut yang sedang sakit. Sekiranya anda memakan makanan seperti ini, masalah sakit perut yang dialami akan semakin serius.

 Makanan menyebabkan kembung

Makanan tinggi kandungan karbohidrat yang ditapai. Pakar pemakanan menggelarkannya sebagai FODMAP.

Ini kerana makanan daripada jenis ini boleh menyebabkan perut kembung bagi individu
yang mengalami sindrom usus besar (IBS).

Antara makanan dalam FODMAP termasuk:

Epal

Kekacang

Kubis

Bawang merah

Bawang putih

 Minuman perlu dielakkan

Kesan apabila anda kerap muntah dan cirit-birit, adalah anda akan kehilangan air yang banyak dalam badan. Ia pastinya akan membuatkan anda berasa letih.

Mesti anda terfikir untuk mengambil minuman tenaga bagi mengembalikan semula tenaga anda, bukan?

Walau bagaimanapun, Pusat Kawalan Dan Pencegahan Penyakit (CDC) tidak menggalakkan pengambilan minuman tenaga kerana ia tidak dihasilkan untuk mengatasi masalah kehilangan tenaga disebabkan cirit-birit.

Sebaliknya, minuman yang tinggi kandungan gula ini hanya akan memburukkan lagi masalah berkaitan usus dan menyebabkan cirit-birit menjadi lebih teruk.

Hindari juga
pengambilan air yang tinggi kandungan kafein seperti kopi atau minuman karbonat.

Rawatan doktor

Langkah-langkah di atas adalah cara merawat keracunan makanan tanpa perlu berjumpa doktor.

Namun jika keadaan semakin teruk, anda perlu mendapatkan rawatan dan pemeriksaan perubatan dengan segera.

Dapatkan rawatan doktor sekiranya anda mengalami simptom seperti:

Kekeringan pada bahagian mulut atau kehausan melampau

Tidak kencing atau air kencing berwarna pekat

Denyutan jantung yang laju

Tekanan darah rendah

Berasa lemah badan

Pening kepala terutamanya apabila bangun dari tidur

Mengalami kekeliruan

Penglihatan kabur

Cirit-birit lebih daripada 3 hari

Demam panas melebihi 39℃

Muntah secara berterusan

Kini anda telah mengetahui bagaimana dan cara merawat keracunan makanan.


Klimaks Bukan Pada Faraj Saja Ya, Cuba Pada Puting Pula! Pasti Anda Tak Menyesal...

Setiap kali berbicara mengenai klimaks seorang wanita, ia sering sahaja akan dikaitkan dengan rangsangan pada bahagian faraj. Adakah hanya itu
punca kepuasan seks
 bagi kaum Hawa? Bagaimana dengan puting payudara wanita?

Hakikatnya, kalian perlu tahu bahawa alat kemaluan wanita bukanlah satu-satunya bahagian pada tubuh badan yang boleh membuat wanita itu klimaks. Terdapat juga orgasma puting payudara!

Ya, semestinya ada yang tidak tahu mengenai perkara ini. Jadi, mari sama-sama kita ikuti artikel ini untuk mengetahui apa itu orgasma puting payudara dengan lebih mendalam lagi.

Untuk mendapatkan lebih banyak info tentang Kesihatan Seksual, sila dapatkannya
di sini.

Apa itu orgasma puting payudara wanita?

Puncak syahwat seorang wanita adalah berbeza dengan lelaki.

Bagi lelaki,
terkeluarnya air mani dari lubang zakar itu
 adalah petanda utama yang menunjukkan si dia telah puas.

Bagi wanita pula, terdapat beberapa mekanisma yang berbeza.

Pertama, adalah dengan terpancutnya air mani dari lubang faraj (
squirt
) – agak sama seperti lelaki.

Selain itu, mereka juga sebenarnya boleh mencapai kepuasan seks melalui puting payudara wanita. Bagaimana?

Tubuh badan manusia mempunyai jutaan sistem saraf dengan fungsi masing-masing.

Bahagian puting pada buah dada wanita mempunyai ratusan sistem saraf menjadikannya sensitif terhadap rangsangan!

Jika dirangsang, bahagian puting ini akan menghantar isyarat kepada
genital sensory cortex
yang seterusnya menyebabkan wanita itu berada dalam puncak syahwat.

Ia adalah bahagian sama pada otak yang turut aktif apabila faraj terangsang secara seksual.

Dalam erti kata yang lebih mudah, rangsangan pada puting payudara adalah sama fungsinya dengan rangsangan pada faraj.

Ini kerana rangsangan pada kedua-dua bahagian ini akan mengaktifkan bahagian dalam otak yang
berfungsi mengawal orgasma seorang wanita
.

Bagaimana mendapatkan orgasma puting payudara wanita?

Kadangkala, penetrasi zakar ke dalam faraj sahaja kurang mencukupi bukan?

Jadi, apa kata anda minta bantuan pasangan untuk merangsang buah dada anda bagi mendapatkan klimaks puting payudara.

Ini caranya:

#1. Kawal pernafasan anda

Sama seperti bersukan atau bersenam, pernafasan adalah aspek yang terpenting untuk anda titikberatkan sebelum memulakan sesuatu.

Ia sama juga
ketika anda sedang berasmaradana dengan pasangan
.

Ya, mungkin agak sukar untuk mengawal pernafasan tatkala tubuh badan anda sedang diratah oleh encik suami.

Namun, anda perlu cuba untuk kekal tenang dan kawal nafas anda dengan tertib.

Ia adalah langkah pertama untuk membolehkan anda mencapai orgasma puting payudara wanita.

#2. Minta pasangan menyentuh buah dada anda secara bulatan

Sebagai permulaan, jangan terus tarik tangan pasangan untuk memaksa mereka
menerkam payudara anda
. Sebaliknya, lakukannya dengan perlahan-lahan.

Langkah pertama adalah dengan minta pasangan gunakan satu jari untuk
menyentuh buah dada anda.

Kemudian, minta mereka menggerakkan jari dengan gerakan bulatan mengelilingi kawasan areola.

Perlahan-lahan,
minta mereka beralih masuk ke kawasan puting
.

Setelah sampai ke destinasi impian itu, minta pasangan bermain dengan puting secara lembut sehingga sensasi geli bercampur sedap itu merasuki tubuh badan anda secara maksimum.

#3. Minta pasangan meraba, meramas dan memicit buah dada anda

Selepas puas menggunakan satu jari, tibalah masa untuk kalian melakukan sesuatu yang lebih ekstrem.

Anda boleh minta pasangan untuk meraba, meramas dan
memicit payudara anda
 dengan tekanan yang sedikit kuat!

Ini bertujuan membolehkan anda melayani kenikmatan ketika disentuh pada bahagian yang merupakan
zon erotik terhebat selain faraj
.

Jika tidak cukup, mungkin anda boleh gunakan tangan sendiri untuk membantu.

Jika anda sudah terasa tubuh badan seakan terapung di awangan dek kenikmatan, sila teruskan kepada langkah terakhir ini.

#4. Fokuskan pada puting payudara

Akhir sekali, sila fokuskan
pada puting buah dada anda
.

Anda boleh minta pasangan menggunakan tangan untuk mencubit puting anda dengan perlahan atau kuat, bergantung kepada kemahuan anda.

Atau, anda juga boleh minta pasangan menggunakan mulut mereka untuk menjilat atau
menghisap puting anda itu
.

Jika mahu menggigit juga boleh, cuma pastikan tidak terlalu kuat sehingga menimbulkan kesakitan.

Lakukan ini
sehinggalah anda berasa tubuh badan anda puas secara seksual
. Jika belum, mungkin boleh cuba ulang langkah pertama lagi sekali?

Kesimpulannya, orgasma puting payudara wanita itu memang wujud dan tidak mustahil untuk anda mendapatkannya jika kena caranya.

Jadi, gunakanlah tip kami ini untuk kehidupan seks yang lebih sihat dan sejahtera okay!


Deja Vu, Apa yang Anda Perlu Tahu?

Apa itu Deja Vu?

Pernahkah anda membaca hal ini di mana-mana sebelum ini? Pengetahuan yang menghantui disebabkan oleh deja vu merupakan satu pengalaman biasa. Pada masa lampau, orang berfikir bahawa deja vu disebabkan oleh memori palsu yang dicipta oleh otak. Satu kajian terbaru yang dijalankan oleh Akira O’Connor di Universiti St Andrews, UK, memberikan penjelasan lebih tepat. Pengimbas MRI subjek yang dikaji menunjukkan penglibatan bahagian otak frontal, yang bertanggungjawab dalam membuat keputusan semasa mengalami deja vu. O’Connor percaya bahawa bahagian frontal mungkin bergerak melalui fail memori dan menghantar isyarat-isyarat apabila terdapat konflik antara apa yang sebenarnya kita alami dan apa yang kita rasa kita alami.

Deja vu mungkin menjadi petanda otak yang sihat

Hasil penemuannya jika disahkan kemudian, mencadangkan deja vu adalah tanda otak yang sihat. Apabila anda mengalami deja vu, sistem pemeriksaan memori dalam otak anda berfungsi dengan baik. Hal ini bermaksud anda tidak cenderung untuk lupa sesuatu perkara. Perkara ini dipersetujui dengan apa yang telah diperhatikan: Deja vu kurang berlaku kepada orang tua. Mereka yang sering mengalami deja vu semasa muda melaporkan mereka kurang mengalaminya dan semakin kurang seiring usia dan memori mereka yang beransur hilang.

Sesetengah saintis agak skeptikal dengan penemuan ini. Mereka mendakwa ia tidak sesuai dengan mereka yang sama sekali tidak pernah mengalami deja vu. Sebagai balasan, O’Connor menjelaskan bahawa sesetengah orang tidak mengalami deja vu kerana mereka sudah mempunyai memori yang sempurna sejak awal, tanpa memberi ruang untuk kesilapan memori yang dianggap sebagai pencetus utama deja vu.

Deja vu dan epilepsi: Sudut pandangan lain

Kajian mengenai epilepsi menunjukkan perkaitan antara deja vu dan sawan disebabkan oleh Epilepsi Lobus Temporal Medial – suatu keadaan yang menjejaskan hipokampus otak. Hipokampus memainkan peranan penting dalam menguruskan memori. Laporan dalam jurnal perubatan
Neuropsychologia
 menunjukkan pengalaman deja vu konsisten bagi mereka yang mula diserang sawan mereka. Oleh kerana itu, pakar mula menghubungkan salah cetusan saraf dan deja vu. (Salah cetusan saraf neural berlaku semasa penghantaran isyarat saraf secara rawak. Hal ini menyebabkan otak yang sihat mengesan perasaan yang salah tentang sesuatu pengetahuan).

Sama ada deja vu atau tidak, ia bermanfaat kepada kesihatan kita, tiada siapa yang boleh memastikannya. Pengalaman deja vu boleh menjadi tanda peringatan, mendesak orang untuk menilai semula memori mereka dan memberi amaran kepada mereka agar tidak mempunyai keyakinan yang terlalu mendalam terhadap memori. Pelbagai kajian telah membuktikan bahawa memori seseorang boleh diubah tanpa pengetahuan mereka. Walau bagaimanapun, tiada bukti yang menyokong fungsi deja vu ini.


Tangan Rasa Pijar Lepas Tumbuk Cili? Nah, Ini 7 Petua Hilangkan Rasa Bahang Pada Tangan!

Tangan kerap terasa bahang selepas menumbuk cili, tetapi tidak tahu cara hilangkan pedas di tangan? Anda tidak perlu berasa risau lagi. Simpan artikel ini sekarang kerana kami akan kongsikan cara hilangkan pedas cili di tangan selepas menumbuk.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Mengapa tangan boleh terasa pijar atau bahang?

Bagi mereka yang biasa di dapur, aktiviti menumbuk cili dengan menggunakan lesung batu atau menggunting cili kering perlu dilakukan berhati-hati.

Manakan tidak, jika tersilap cara, tangan boleh terasa pijar dan bahang.

Lebih teruk lagi, rasa pijar yang dialami itu hanya akan hilang dalam tempoh satu atau dua jam jika hanya dicuci dengan air biasa.

Persoalannya, mengapa tangan juga boleh
terasa ‘pedas’
?

Untuk pengetahuan anda, rasa pedas yang dialami pada tangan berpunca daripada bahan yang sama menyebabkan rasa pedas dalam mulut, iaitu capsaicin.

 I
a boleh dikatakan sebagai minyak daripada cili yang memberikan
rasa pedas
 pada cabai yang kita makan.

Apabila ia terembes pada kulit, capsaicin ini akan mengikat pada reseptor kulit dan mewujudkan tindak balas sistem saraf yang serupa dengan perasaan ketika terdedah kepada suhu tinggi.

Oleh sebab itu, tangan akan terasa pijar atau bahang jika terkena cebisan cili.

Cuba 7 cara hilangkan pedas di tangan ini

Jika dibasuh dengan air paip, kesannya masih ada dan tidak akan hilang. Ini kerana capsaicin yang dirembeskan itu berbentuk seperti minyak.

Oleh itu, anda perlu tahu petua yang betul untuk menghilangkannya dengan berkesan.

Ikuti tip di bawah ini:

Cara hilangkan pijar di tangan 1: Cuka

Percaya atau tidak, bahan dapur
seperti cuka
 juga berkesan sebagai cara hilangkan pedas di tangan.

Memandangkan capsaicin bersifat alkali, maka mana-mana bahan berasid seperti cuka boleh membantu meneutralkan capsaicin tersebut.

 Selain cuka
, anda juga boleh menggunakan bahan masam lain seperti jus limau, air asam jawa atau buah lemon.

Cara hilangkan pedas di tangan 2: Susu

Ya,
susu
 juga boleh membantu melemahkan kesan pedas daripada capsaicin. Ini kerana, susu mengandungi sejenis protein yang disebut casein.

 Casein boleh membantu memutuskan ikatan capsaicin pada reseptor kulit.

Selain susu, anda juga boleh mencuba dengan menggunakan produk tenusu yang lain
seperti yogurt
.

Cara hilangkan pedas di tangan 3: Sabun pencuci pinggan

Seperti yang anda tahu,
sabun pencuci pinggan
 amat berkesan menanggalkan kesan minyak pada peralatan dapur.

Oleh sebab itu, ia juga amat berkesan menanggalkan kesan minyak capsaicin pada tangan anda.

Cara hilangkan pedas cili di tangan 4: Alkohol

Alkohol juga boleh membantu menanggalkan capsaicin yang masih menempel pada reseptor kulit.

Anda boleh menggunakan bahan beralkohol seperti
cecair sanitasi tangan
 atau
alcohol swab
 untuk menghilangkan rasa pijar dan bahang pada tangan.

5. Garam

Ada juga petua yang menggunakan
garam
 untuk menghilangkan rasa pijar pada tangan.

Caranya adalah dengan melumurkan keseluruhan tangan dengan garam halus.

Selain itu, anda juga boleh
melarutkan garam
 terlebih dahulu di dalam air suam sebelum merendamkan tangan anda ke dalamnya.

Rendamkan tangan selama 5 minit atau sehingga rasa bahang mula reda.

Cara hilangkan pedas di tangan 6: Minyak masak

Antara petua orang lama untuk menghilangkan rasa pedas pada tangan adalah dengan menggunakan
minyak masak
.

Caranya, dengan mengambil sedikit
minyak masak
 dan lumurkan pada tangan yang terasa pijar.

Ia akan membantu menghilangkan rasa pedas secara perlahan-lahan.

Cara hilangkan pijar di tangan 7: Beras

Akhir sekali, anda juga boleh
menggunakan beras
 untuk menghilangkan rasa pijar pada tangan.

Cara yang paling mudah adalah dengan merendamkan terus tangan anda ke dalam bekas atau tong beras dan biarkan seketika.

 Jika tidak, anda juga boleh menggenggam
beras
 jika tidak mahu menyeluk tangan ke dalam bekas beras.

Walau bagaimanapun, pastikan tangan anda telah dicuci bersih sebelum menggenggam atau merendam tangan ke dalam beras.

Kesimpulan

Tangan yang terasa pijar sememangnya boleh memberikan ketidakselesaan yang berpanjangan.

Oleh itu, cuba 7 petua seperti di atas untuk menghilangkannya dengan kadar segera.

Selamat mencuba!


Muntah Tiba-tiba, Tapi Bukan Sebab Mengandung? Awasi Punca Ini!

Ingin tahu apa sebab muntah dan simptom muntah? Teruskan membaca artikel ini.

Untuk mendapatkan lebih banyak info tentang Sistem Penghadaman, sila dapatkannya
di sini.

Definisi

Apa itu muntah?

Muntah adalah refleks luar kawalan untuk menolak keluar kandungan dalam perut melalui mulut.

Muntah
sering berlaku bersama rasa mual
.

Dalam sesetengah kes, muntah boleh dilakukan dengan sengaja untuk mengeluarkan kandungan beracun dari dalam badan.

Terdapat banyak sebab muntah.

Cara terbaik untuk merawat muntah adalah dengan merawat sebab muntah terlebih dahulu.

Apakah kebarangkalian ia berlaku?

Muntah adalah simptom yang sangat biasa berlaku tidak mengira umur atau jantina
.

Muntah sering berlaku bersama mual.

Muntah selalu berlaku pada wanita yang hamil pada awal kehamilan, pesakit yang mengalami migrain atau
keracunan makanan
.

Muntah juga merupakan kesan sampingan lazim bagi rawatan kimoterapi untuk pesakit kanser.

Simptom

Apakah simptom muntah?

Muntah adalah tanda dan simptom bagi pelbagai jenis keadaan.

Beberapa tanda dan simptom yang boleh berlaku bersama muntah termasuklah:

Mual

Sakit abdomen

Cirit birit

Demam

Pening kepala

Vertigo

Nadi pantas

Peluh berlebihan

Mulut kering

Kurang kencing

Terdapat beberapa simptom serius boleh berlaku bersama muntah termasuklah:

Sakit dada

Sakit abdomen

Pengsan

Kebingungan

Tidur berlebihan

Muntah darah

Mungkin terdapat beberapa tanda atau simptom yang tidak disenaraikan di atas.

Jika anda mempunyai sebarang kebimbangan tentang sesuatu simptom, sila berjumpa doktor anda.

Bila saya harus berjumpa doktor?

Muntah adalah perkara biasa dan sering dikaitkan dengan masalah perubatan.

Oleh itu, penting bagi anda untuk menghubungi doktor atau ke pusat kecemasan jika muntah anda bersama simptom di bawah:

Sakit dada

Sakit abdomen atau kejang yang teruk

Kabur pandangan

Pengsan

Kebingungan

Rasa dingin, pucat

Demam panas

Tengkuk tegang

Berbau najis ketika muntah

Punca

Apakah sebab muntah?

Terdapat banyak faktor dan keadaan yang menjadi sebab muntah.

Faktor dan keadaan tersebut termasuklah:

Gastroenteritis: Ini adalah radang (kemerahan, bengkak) lapisan perut yang boleh menyebabkan muntah. Penyakit usus seperti usus tersumbat, serangan hempedu, ulser perut dan apendisitis antara punca yang lebih serius

Akibat ubat: ubat seperti ubat kimoterapi, kodeina, morfin dan antibiotik sering menyebabkan mual dan muntah

Masalah psikologi berkaitan stres
: Hal ini termasuklah bulimia nervosa, masalah kecelaruan makan. Perkara ini terjadi apabila individu tersebut muntah secara sengaja untuk mengeluarkan makanan yang dimakan bagi mengelakkan naik berat badan

Faktor risiko

Apakah yang meningkatkan risiko sebab muntah berlaku kepada saya?

Anda mungkin berisiko untuk muntah jika anda hamil terutamanya ketika beberapa bulan pertama kehamilan (mabuk hamil) atau jika anda mengalami masalah pencernaan dan perut.

Ini termasuklah keracunan makanan, pencernaan tidak sempurna dan penyakit hempedu.

Pesakit kanser juga berisiko untuk muntah.

Ini merupakan kesan sampingan biasa untuk rawatan kimoterapi dan terapi radiasi.

Sesetengah individu yang mengalami
 mabuk kenderaan
 juga berisiko tinggi untuk muntah.

Kawal faktor risiko anda dan ambil langkah berjaga-jaga untuk mengurangkan risiko muntah.

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit didiagnosis?

Doktor akan melakukan diagnosis melalui pemeriksaan fizikal dan mungkin memerlukan ujian darah, ujian air kencing dan x-ray.

Sesetengah doktor mungkin akan memeriksa sampel muntah anda untuk mengetahui puncanya.

Bagaimana pesakit dirawat?

Rawatan untuk muntah bergantung kepada punca muntah.

Kunci utama adalah untuk
kekal hidrasi dengan menggantikan cecair dan elektrolit
 (bahan istimewa yang mengawal keseimbangan cecair di dalam badan).

Broth jernih atau larutan oral glukosa-elektrolit istimewa digunakan.

Simptom yang teruk mungkin memerlukan rawatan hospital dan cecair intravena.

Antibiotik boleh membantu mengubati jangkitan bakteria tetapi bukan untuk jangkitan viral.

Antacid, pengambilan tanpa preskripsi ubat penyekat histamin-2 (H2) dan perencat pam proton seperti omeprazol membantu mengawal simptom gastritis yang ringan.

Serangan hempedu, apendisitis dan
usus tersumbat
 kebiasaannya memerlukan rawatan hospital dan pembedahan.

Sila berbincang dengan doktor untuk mengetahui rawatan yang terbaik untuk anda.

Pencegahan

Apakah perubahan gaya hidup dan rawatan sampingan yang boleh saya ambil untuk menangani sebab muntah?

Berikut merupakan perubahan cara hidup dan kaedah rawatan sampingan yang dapat membantu anda menangani muntah:

Minum air sahaja
 jika anda banyak kali muntah. Mulakan dengan diet mudah hadam terlebih dahulu, sekiranya boleh. Kemudian, perlahan-lahan bertukar ke diet yang normal

Ambil ubat anda seperti yang disuruh oleh doktor dan ahli farmasi anda

Jika anda mengalami mabuk kenderaan, cuba untuk bersandar di tempat duduk dan perlahan-lahan menarik nafas dalam apabila anda menaiki kereta, bot atau kapal terbang. Cuba untuk duduk di tempat yang kurang bergerak

Rehat di katil yang berdekatan dengan kamar mandi atau letak besen besar di sebelah anda

Laporkan kepada Jabatan Kesihatan yang berdekatan jika ramai yang sakit selepas makan di majlis yang sama untuk membantu mencari punca jangkitan tersebut

Masak, urus dan simpan makanan dengan baik

Basuh tangan anda
 selepas menggunakan tandas dan ketika menyediakan makanan. Pastikan kebersihan kawasan dan alatan memasak

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ada 1 Jenis Cendawan Yang Boleh Rawat HPV? Tapi, Jangan Sampai Tolak Vaksin!

Di dalam dunia ini,
terdapat pelbagai jenis penyakit jangkitan kelamin (STD)
dan antara yang sering berlaku serta berbahaya adalah HPV dan rawatan penyakit HPV ini juga penting!

Kebiasaannya, penyakit ini sering kali dikaitkan dengan ketuat dan kanser yang boleh tersebar dari individu ke individu melalui seks.

Persoalannya, apa rawatan penyakit HPV? Jom sama-sama kita ikuti artikel ini untuk tahu dengan lebih lanjut!

Apa itu HPV?

Sebelum pergi dengan lebih mendalam lagi, adalah wajar untuk kita semua tahu definisi sebenar tentang salah satu daripada penyakit jangkitan kelamin ini terlebih dahulu.

Untuk pengetahuan anda, HPV adalah singkatan daripada
Human papilloma virus
iaitu nama sejenis virus yang banyak dikaitkan dengan ketuat dan kanser.

Jangan terkeliru kerana ia adalah sama sekali berbeza dengan HIV yang menyebabkan AIDS dan HSV yang mengakibatkan herpes, ya!

Virus ini boleh tersebar dari satu individu kepada individu lain menerusi penetrasi zakar ke dalam faraj atau sebarang aktiviti seks yang lain seperti
seks anal
 dan
seks oral
.

Apa yang membimbangkan adalah penyakit ini mungkin tidak akan menunjukkan sebarang petanda lantas menjadikannya sangat sukar untuk dikesan.

Disebabkan ia adalah antara STD yang paling kerap berlaku, cara mencegahnya yang paling utama adalah dengan mengambil vaksin pada usia muda.

Siapa yang paling berisiko?

Untuk pengetahuan anda, terdapat beberapa golongan yang berisiko tinggi dan ia sangat berkait rapat dengan faktor risiko berikut:

Berjantina lelaki

Sering melakukan seks oral atau seks anal bersama pasangan

Sering berciuman atau berkucupan bibir bersama pasangan

Cenderung untuk berganti pasangan

Menghisap rokok

Mengambil alkohol

Apa akibat yang akan berlaku?

Ya, jangkitan virus ini mungkin tidak akan menunjukkan sebarang petanda lantas membuat penderita langsung tidak sedar sekiranya dijangkiti.

Namun kalian harus tahu bahawa HPV mungkin akan mengakibatkan ketuat kelamin serta pelbagai jenis kanser jika tidak segera dirawat.

HPV adalah penyebab ketuat & kanser?

Dalam kebanyakan kes, HPV akan hadir dan hilang dengan sendiri seiring perjalanan waktu serta tidak akan mengakibatkan sebarang komplikasi kesihatan.

Akan tetapi, ia juga mungkin akan menyebabkan kondisi ringan seperti ketuat kelamin atau kondisi berat seperti kanser jika masih ada dalam tubuh badan.

Anda mungkin berminat untuk membaca artikel berikut:

Seks Oral Dan Ciuman Boleh Jadi Punca Jangkitan Kelamin HPV, Bagaimana Ingin Elaknya?

Bukan Alat Sulit Sahaja, Mulut Pun Boleh Dijangkiti HPV? Tolong Waspada 9 Tanda Ini!

Sudahkah Anda Ambil Vaksin HPV Untuk Cegah Kanser? Bukan HANYA Untuk Wanita, Lelaki Pun!

Apa yang membimbangkan, HPV adalah sejenis virus yang boleh jadi pencetus pelbagai jenis kanser termasuklah pada:

Vulva

Faraj

Zakar

Anus

Tekak

Mulut

Bagi mengelakkan daripada terkena kanser seperti yang kami nyatakan di atas, maka segera dapatkan rawatan susulan untuk mengubati penyakit ini terlebih dahulu.

Ataupun kalian
boleh ambil vaksin secepat yang mungkin
 bagi mencegah ia daripada berlaku bermula peringkat awal.

Apa rawatan penyakit HPV?

Disebabkan virus yang menyebabkan penyakit ini muncul selepas masa yang sangat lama akibat inkubasi, maka rawatan penyakit HPV adalah bergantung kepada jenis penyakit:

Ketuat

Cara paling mudah untuk merawat ketuat adalah dengan menyapu bahan krim yang telah dibekalkan oleh doktor.

Bagi merawat ketuat yang sangat keras, anda juga boleh menggunakan haba (penyejukan atau pemanasan) untuk menghilangkannya.

Namun ketahuilah bahawa kondisi ini mungkin akan bertahan selama beberapa bulan semasa menerima rawatan.

Kanser

Doktor akan memberi rawatan bergantung kepada tahap tumor dan status serta kondisi kesihatan pesakit.

Untuk kanser, anda perlu diperiksa dengan lebih kerap bagi mengelakkan risiko penyakit menjadi lebih teruk sebelum tumor terbentuk.

Bagaimana merawatnya dengan lebih cepat?

Seperti mana yang kita semua sudah tahu, rawatan penyakit HPV adalah bergantung kepada jenis penyakit yang berlaku akibatnya sama ada ketuat atau kanser.

Namun, wujudkah sebarang cara untuk merawatnya dengan lebih cepat secara sendiri di rumah sahaja?

Menurut artikel Science News yang diterbitkan pada tahun 2014, ada satu kajian yang mengatakan
 ekstrak cendawan shiitake
 mampu membunuh virus ini dengan cepat.

Dalam 10 orang wanita yang menggunakannya, 3 daripada jumlah itu didapati berjaya membunuh virus ini secara total manakala 2 orang lagi berjaya mengurangkan jumlahnya.

Pun begitu, ini masih berada dalam peringkat kajian dan rawatan daripada pihak profesional adalah lebih wajar diutamakan kerana ia terbukti lebih berkesan.

Vaksin adalah rawatan HPV terbaik?

Untuk mengelakkan ketuat berlaku dengan lebih teruk, ia perlu dibuang dengan teknik pembekuan, pembedahan atau penyuntikan ubatan dengan segera.

Bagi mengelakkan ia berubah kepada kanser pula, adalah perlu untuk doktor menghentikan pertumbuhan segala sel-sel abnormal pada kawasan yang terkesan.

Namun mencegah adalah lebih baik daripada mengubati bukan? Oleh itu,
jangan lagi bertangguh untuk mengambil vaksin HPV
!


Ibu Hamil Positif COVID-19 Balik Kampung, Apa Langkah Kena Buat Jika Mak Buyung Dijangkiti?

Untuk mendapatkan lebih banyak info tentang coronavirus di Malaysia, sila dapatkannya
di sini
.

Kita sedar tentang risiko jangkitan coronavirus kepada individu. Tetapi bagaimana pula jika seorang ibu hamil positif COVID-19, adakah kesannya lebih bahaya?

Statistik di Malaysia adalah seperti berikut:

[covid_19]

Ibu hamil positif COVID-19

Baru-baru ini kecoh berita mengenai seorang wanita mengandung 8 bulan merentas negeri dari Ampang ke Kelantan untuk bersalin di sana,
disahkan positif COVID-19.

Dia telah mendapat kebenaran pihak polis bagi
melakukan perjalanan rentas negeri
dan dijadualkan bersalin pada 19 Jun ini.

Apa yang menaikkan kemarahan netizen apabila wanita tersebut sempat menziarahi individu lain untuk melepaskan rindu sebelum tiba ke kampung halamannya.

Wanita berusia 32 tahun itu merupakan kes pertama dikesan di Kuala Krai selepas lebih sebulan negeri itu diisytihar
bebas wabak COVID-19
.

Apakah kesan
jangkitan wabak pandemik
 ini kepada wanita yang berbadan dua?

Baca juga:

Risiko jangkitan coronavirus kepada wanita mengandung

Sememangnya buat masa ini tidak terdapat data menunjukkan bahawa jangkitan COVID-19 memberikan kesan berbeza kepada individu hamil.

Walau bagaimanapun, pastinya kita menyedari bahawa mereka yang sedang mengandung berdepan risiko lebih besar mendapat
penyakit berkaitan virus pernafasan
 berbanding individu yang tidak hamil.

Perubahan dalam badan wanita hamil akan meningkatkan risiko bagi sesetengah jangkitan. Maka, disebabkan itu, jika anda sedang hamil, adalah penting untuk anda cuba melindungi diri daripada sebarang jangkitan dan penyakit.

Jika seorang ibu hamil positif covid-19, mereka berkemungkinan akan mengalami
simptom ringan sehingga sederhana, yang sama seperti demam
 atau selesema.

Dalam sesetengah kes jangkitan COVID-19 melibatkan wanita mengandung, mereka akan pulih sepenuhnya tanpa mendedahkan risiko kepada bayi yang belum dilahirkan.

Ibu hamil positif COVID-19 & kandungan

Setakat ini, masih tidak banyak maklumat yang diperolehi berkaitan risiko jangkitan coronavirus daripada ibu ke bayi dalam kandungan.

Namun berikut beberapa perkara yang perlu anda ketahui:

Penularan jangkitan COVID-19 daripada ibu ke anak jarang untuk berlaku semasa dalam kandungan. Tetapi setelah bersalin, bayi yang baru dilahirkan terdedah dengan risiko jangkitan jika berhubung rapat dengan individu positif COVID-19

Terdapat beberapa kes di mana
bayi baru lahir diuji positif jangkitan virus
 ini sejurus selepas kelahiran. Namun, masih tidak dapat ditentukan sama ada jangkitan berlaku sebelum, semasa atau selepas dilahirkan

Dalam kes ibu hamil positif COVID-19 pada trimester terakhir kehamilan, akan wujud masalah seperti
kelahiran pramatang
. Buat masa ini belum dapat dipastikan sama ada ia berkaitan dengan jangkitan virus tersebut

Ujian saringan kepada anak ibu hamil positif COVID-19

Sekiranya anda adalah ibu hamil positif COVID-19, maka terdapat kemungkinan bayi yang dilahirkan perlu menjalani proses ujian saringan pengesanan virus corona ini.

Biasanya doktor pakar dalam aspek penjagaan bayi yang baru dilahirkan, iaitu doktor neonatal akan memeriksa bayi dan memberikan nasihat tentang perihal penjagaan mereka.

Ini termasuklah sama ada mereka perlu menjalani
ujian saringan pengesanan COVID-19
 atau tidak.

Artikel berkaitan:

JANGAN PANIK! Kalau Anda BUAT 5 Tip Ini Dengan Tepat, Wabak COVID-19 Boleh Berakhir!

Mimpi Ngeri Bermula, Panik Punca Virus COVID-19 Berjangkit Satu Sama Lain Tanpa Disedari?

Adakah selepas bersalin, ibu dan anak akan diasingkan?

Pastinya perkara ini yang menjadi kebimbangan ramai wanita terutamanya jika anda disahkan positif jangkitan virus COVID-19 dan sedang berbadan dua, bukan?

Ia adalah  pilihan anda. Namun masih bergantung kepada keadaan si kecil.

Sekiranya bayi yang dilahirkan sihat dan tidak memerlukan penjagaan di unit neonatal, anda mungkin akan dibenarkan untuk bersama.

Bagi sesetengah negara, ibu hamil positif covid-19 akan
disarankan untuk diasingkan
dengan bayi bagi tempoh 14 hari.

Tetapi tindakan tersebut mungkin berpotensi untuk memberikan kesan negatif kepada aspek penyusuan bayi serta jalinan ikatan antara ibu dan anak.

Anda mungkin perlu melakukan perbincangan dan rundingan dengan pakar untuk mengetahui cara terbaik mengendalikan bayi dalam kes seperti ini.

Selamat ke pemakaian pelindung muka untuk bayi baru lahir?

Anda pasti pernah melihat gambar
 bayi yang dipakaikan pelindung muka
 (
face shields
). Tampak comel, bukan?

Tetapi hakikatnya pemakaian pelindung muka waima
pelitup muka (face masks
)
 adalah sangat tidak digalakkan. Kenapa?

Setakat ini tiada data untuk menyokong penggunaan pelindung muka pada bayi boleh memberikannya pelindungan terhadap jangkitan coronavirus atau sebarang penyakit pernafasan lain.

Lebih membimbangkan, bayi yang dipakaikan pelindung muka ini sebenarnya lebih terdedah kepada
risiko sindrom kematian mendadak (SIDS)
 atau mati lemas dan tercekik.

Bayi termasuklah si kecil yang baru dilahirkan, akan sentiasa bergerak.

Pergerakan yang dilakukan boleh menyebabkan pelindung muka bergerak. Ini sekali gus meningkatkan kemungkinan untuk hidung dan mulut mereka tersumbat atau disekat oleh pelindung muka mahupun komponennya.

Kekal amalkan kebersihan diri

Sebagai individu yang terdedah kepada jangkitan coranavirus, sudah tentu ibu hamil perlu lebih mementingkan aspek penjagaan diri seperti:

Mengelakkan individu sakit atau mereka yang terdedah kepada jangkitan COVID-19

Duduk di rumah jika boleh

Lakukan amalan jarak sosial sekurang-kurangnya 2 meter daripada individu yang tidak tinggal serumah dengan ada.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus